24.2.2014. B92, "Modifikovati saradnju s Rusijom" - Centar za evroatlantske studije - CEAS\n24.2.2014. B92, "Modifikovati saradnju s Rusijom"\nBeograd -- Bilateralna saradnja Srbije s Ruskom Federacijom i drugim državama moraće da bude modifikovana u skladu sa spoljnom politikom EU, kaže Tanja Miščević.\nPotreba strateškog promišljanja veoma je važna u daljem procesu pristupanja Srbije Evropskoj uniji, zbog čega je Srbiji potrebna otvorenija i iskrenija debata o spoljnopolitičkom kursu zemlje, poruka je međunarodne konferencije o problemima srpske spoljne politike i politike bezbednosti i odbrane u procesu evrointegracija.\nŠefica pregovaračkog tima Srbije u pristupnim pregovorima sa Evropskom unijom Tanja Miščević je kao ključne teme u vezi sa kojima će Srbija morati da se angažuje navela pitanja restriktivnih mera i trgovine robom dvostruke namene, koje pregovori o stupanju u članstvo u EU stavljaju u prvi plan.\n"To će veoma brzo stvoriti obavezu promene spoljne i bezbednosne politike Srbije. Tu nema znaka pitanja, već se mora pratiti ono što se smatra standardom", rekla je Miščevićeva.\nPrema njenim rečima, restriktivne mere ne potiču samo od EU, već od šireg koncepta obaveza prema članstvu u Ujedinjenim nacijama, poput ispunjavanja međunarodnih pravnih obaveza, kao što je saradnja sa Tribunalom u Hagu, prihvatanje odluka arbitraže u sporu sa susedima...\nDruga važna stvar, smatra Miščevićeva, jeste pitanje regionalne i međunarodne saradnje.\nKako je objasnila, bilateralna saradnja Srbije sa Ruskom Federacijom i drugim državama moraće da bude modifikovana u skladu sa spoljnom politikom Evropske unije, ali je istakla da zajednica evropskih zemalja nije faktor koji definiše nivo saradnje Srbije sa trećim državama, niti može to da zabrani ili nametne.\nMiščevićeva je istakla da je Evropska komisija uvek imala pozitivno mišljenje o napretku Srbije u poglavlju 31, ali je podsetila da je do početka pregovora postojao problem usklađivanja srpske spoljne politike sa stavovima i akcijama Evropske unije što je, kako je rekla, predstavljalo veoma veliki udar na spoljnu politiku Srbije i njen kredibilitet.\n"Ono što vidim kao najvažniji momenat naše spoljne, bezbednosne i odbrambene politike sa otvaranjem pregovora o članstvu jeste, kao i u svim drugim oblastima, potreba strateškog promišljanja. Kao što morate znati kakvu poljoprivredu želite 2020. i 2030. da biste znali kako da se usredsredite na posao koji danas morate da obavite, tako i u spoljnoj, bezbednosnoj i odbrambenoj politici morate da znate gde želite da budete i kako treba da izgleda", smatra Miščevićeva.\nKao primer nedostatka strategije navela je i razvoj i istraživanje u oblasti vojnog naoružanja i tehnike.\nKako je objasnila, ta oblast čini jedan od velikih potencijala Srbije koji može da ostvari još veći uspeh kroz saradnju sa Evropskom odbrambenom agencijom, ali "kod nas se u industriji i privredi veoma malo zna o tome".\nPrema rečima direktorke Centra za evroatlantske studije (CEAS) Jelene Milić, postoji opravdan strah, nakon otpočinjanja pregovora o članstvu sa Evropskom unijom, da se tom procesu u srpskoj javnosti pristupi zdravo za gotovo.\n"Taj proces ima svoje izazove i moramo da vidimo kako da ojačamo odgovore na njih. CEAS smatra da se je potrebno da se u javnosti otvori iskrenija i otvorenija debata da li je početak pregovora kompletan spoljnopolitički kurs zemlje ili treba dodati još neke elemente", rekla je Milićeva.\nOna je konstatovala da je aktuelna predizborna kampanja u Srbiji potpuno izostavila temu pristupa Srbije Evropskoj uniji, s čim se saglasila i predsednica Odbora za evrointegracije u Skupštini Srbije Nataša Vučković.\nPrema rečima Vučkovićeve, neodređivanje strategije spoljne politike omogućavalo je političarima na vlasti u Srbiji da menjaju spoljnu politiku zemlje u skladu sa sopstvenim potrebama.\nOna je dodala da je u ovom trenutku, dok su u toku pregovori o pristupanju sa EU, veoma važno jasnije uokviriti spoljnu politiku Srbije i učiniti je jasnijom i razumljivijom "kako spoljnom partneru u EU, tako i našim građanima".\nPrema njenim rečima, i Skupština Srbije mora da učini veći napor kada je reč o razmatranju spoljne politike i kontrole izvršne vlasti u toj oblasti.\nOna je zaključila da će jedan od najvažnijih zadataka Srbije u odnosima sa EU biti kako da doprinesemo stvaranju pozitivnijeg mišljenja u zajednici u vezi sa daljim proširenjem EU.\nPomoćnik ministra spoljnih poslova ambasador Miomir Udovički poručio je da je Srbija zainteresovana da ostvaruje napredak u oblasti spoljne, bezbednosne i odbrambene politike, dodavši da u tom procesu postoje pojedina delikatna pitanja poput preplitanja uloga NATO-a i EU, interoperabilnosti, pitanja budžeta...\nOn je naglasio i da je potrebno da Srbija proširi svoj doprinos EU kada je reč o civilnim misijama, jer bi joj to, kako je ocenio, dalo još relevantniju poziciju kada je reč o spoljnoj, bezbednosnoj i odbrambenoj politici.


27/09/2018 - FinConf News\nBiH želi investicije iz Jodana, Iraka i Libana\nU okviru priprema za diplomatsku misiju, novoimenovani ambasador BiH u Jordanu i nerezidentni za Irak, Liban i Siriju, Mato Zeko posjetio je Agenciju za unapređenje stranih investicija BiH (FIPA) kako bi se detaljnije upoznao s radom Agencije na polju privlačenja stranih investitora i dosadašnje realizirane suradnje između BiH i navedenih zemalja. Direktor FIPA-e Gordan Milinić je pored pruženih osnovnih informacija o nadležnostima i aktivnostima Agencije na sastanku, istakao značaj stranih ulaganja za ekonomski razvoj BiH, ističući da su investicije iz Jordana veoma skromne, te da iznose 300.000 KM. Investicije iz…\nPrvi međunarodni sajam halal industrije Sarajevo Halal Sajam (SHF) 2018 otvoren je u prisustvu velikog broja učesnika i zvanica danas u Sarajevu. SHF 2018 su otvorili Amer Bukvić, direktor BBI, Israfil Kuralay, zamjenik predsjednika Privredne komore Istanbula, Adem Zolj, premijer Kantona Sarajevo, Mujahid Yusuf Rawa, ministar u uredu premijera Malezije, Denis Zvizdić, predsjedavajući Vijeća ministara BiH i Husein ef. Kavazović, reisu-l-ulema Islamske zajednice u BiH. Premijer Malezije Mahathir Mohamad obratio se učesnicima SHF 2018 putem video linka, ističući zadovoljstvo što je jedan od počasnih osnivača Sarajevo Business Foruma i SHF…


RTS :: Svetska banka: Rast srpske privrede 2016\nEkonomija Svetska banka: Rast srpske privrede 2016\nsreda, 14. jan 2015, 10:47 -> 13:19\nSvetska banka: Rast srpske privrede 2016\nPrema najnovijem izveštaju Svetske banke, privreda Srbije će posle prošlogodišnjeg negativnog privrednog rasta od minus dva odsto, ove godine registrovati negativni rast od minus 0,5 odsto, pri čemu je prognoziran rast svetske privrede od tri odsto. Zorana Mihajlović kaže da bi Srbija u 2015. trebalo da napreduje za najmanje 50 mesta na rang listi Svetske banke.\nPrema izveštaju Svetske banke za region jugoistočne Evrope, Srbija će u 2016. zabeležiti privredni rast od 1,5 odsto, prenosi Tanjug.\nPotpredsednica Vlade Zorana Mihajlović rekla je da bi Srbija u 2015. trebalo da napreduje za najmanje 50 mesta na rang listi Svetske banke "Doing business" o uslovima poslovanja.\n"Već samim Zakonom o planiranju i izgradnji Srbija se sasvim sigurno pomera najmanje za pedesetak mesta", rekla je Mihajlović Tanjugu, posle prve sednice Radne grupe za definisanje konkretnih mera za unapređenje pozicije Srbije na listi Svetske banke.\nNa najnovijoj listi Svetske banke, Srbija se nalazi na 91. mestu po uslovima poslovanja, što je za 14 mesta niže nego u prethodnom izveštaju.\nMihajlovićeva je objasnila je da će se Radna grupa baviti svim zakonskim i podzakonskim aktima za stvaranje boljih uslova poslovanja.\n"U stvari Srbija prosto želi i hoće, a mi mislimo da može, da se popravi na svim onim listama, od liste Svetske banke do svih ostalih lista, da se prosto popravimo, da ne budemo poslednji ili pri kraju", kazala je ona.\nU tom smislu, kako je dodala, "sva ministarstva će imati određene obaveze, a to znači da naprave određene izmene zakona ili podzakonskih akata, ili prosto da taj takozvani veliki broj procedura i propisa objedinimo, učinimo manjim, a da ne govorimo o raznim taksama i naknadama, koje investitori plaćaju".\nPotpredsednica Vlade, koja je i predsedavajući Radne grupe, istakla je da je osnovni cilj čitavog posla na smanjenju i pojednostavljenju administrativnih procedura i zakonskih propisa da svi oni koji ovde ulažu, bilo da su domaći ili strani investitori, znaju danas, "ali i za pet i za 10 godina, šta i kako znači poslovati u Srbiji".\nNa sastanku su već utvrđene obaveze određenih ministarstava i dat im je rok da za 10 dana izađu sa konkretnim predlozima o kojima će se raspravljati na narednoj sednici Radne grupe, zajedno sa predstavnicima stranih investitora, Nacionalne alijanse za lokalni ekonomski razvoj (NALED) i finasijskih organizacija.\nNa tom sastanku će biti razmotrena mogućnost da se već u narednih mesec dana izrade predlozi izmena zakona, kako bi na narednim listama međunarodnih organizacija Srbija bila zemlja koja je napravila mnogo pozitivnih koraka, najavila je Mihajlovićeva.\nU zemljama regiona Svetska banka ove godine očekuje privredni rast Hrvatske od 0,5 odsto u ovoj i 1,2 odsto u 2016. godini, za Crnu Goru predviđa privredni rast od 3,4 odsto, odnosno 2,9 odsto u narednoj godini, za Bosnu i Hercegovinu rast od 1,5 odsto u ovoj i 2,5 odsto u 2016. godini. BDP Makedonije će, prema projekcijama banke, porasti 3,5 odsto u 2015. i 3,8 odsto u 2016. godini, a Albanije 3,0 odsto u ovoj i 4,0 odsto u 2016. godini.\nU regionu će ove godine spoljna tražnja ostati ključni pokretač privrednog rasta, dok će potrošačko i poslovno poverenje ostati slabo zbog očekivane političke neizvesnosti, hronično visoke stope nezaposlenosti, ali i dalje slabašnog bankarskog sistema pogođenog visokim obimom nenaplativih zajmova.\nNasleđeni problemi poput visokog fiskalnog deficita i javnog duga su, prema izveštaju Svetske banke, smanjili fiskalni prostor u jednom broju zemalja, naročito u regionu jugoistočne Evrope (Albaniji, Srbiji i Makedoniji), dok su dosadašnji napori tih zemalja za smanjenje javne potrošnje bili pre svega fokusirani na rezanje kapitalnih investicija, a ne na rešavanje strukturnih problema.\nPrema izveštaju Svetske banke, privredni rast u regionu Evrope i Centralne Azije je prošle godine bio niži od očekivanog, odnosno 2,4 odsto, kao posledica slabašnog oporavka u evrozoni i stagnacije u Rusiji. Procene su da će se rast u ovom regionu oporaviti na 3,0 odsto u 2015. godini, i na 3,8 odsto u periodu 2016/2017. godine.\nSvetska banka takođe prognozira ubrzanje privrednog rasta za zemlje u razvoju, koji će biti podstaknut padom cena nafte. Prema procenama te međunarodne institucije, rast BDP-a zemalja u razvoju će ove godine dostići 4,8 odsto, što je porast sa prošlogodišnja 4,4 odsto, dok će u narednoj godini porasti za 5,3 odsto.\nZa svetsku privredu u celini banka prognozira rast od tri odsto u ovoj godini, od 3,3 odsto u 2016. Trebalo bi da 2017. neznatno da uspori, na 3,2 posto.\nOporavak je neravnomeran, konstatuju u Svetskoj banci, ukazujući na sve brži rast u američkoj i britanskoj privredi, koje beleže oporavak tržišta rada i nastavak blage monetarne politike.\nS druge strane, privredne aktivnosti u evrozoni i Japanu neprekidno posrću, pritisnute nasleđem finansijske krize. Pritom u Svetskoj banci upozoravaju da bi produžena stagnacija odnosno deflacija u evrozoni ili Japanu mogla da zakoči i svetski privredni rast.\nKao jedan od rizika po globalni privredni rast izdvajaju i mogući pritisak niskih cena nafte na bilans zemalja proizvođača dok bi zemlje potrošači mogle od njega da imaju koristi.\n(sreda, 14. jan 2015, 19:16) - anonymous [neregistrovani]\nDa li to znaci da ce onaj mali privrednik, sto je pravio 500 PVC prozora u 2016 praviti 600, onaj sto je proizveo 50 hiljada kutija caja (uvezene sirovine) proizvesti 60 hiljada?\nIli to znaci da ce visoke peci, namesto rude preradjivati sekundarne sirovine koje se otkupljuju po smesnim cenama, preraditi u visokokvalitetne celike,koji ce biti izvezeni iz Srbije? Pa kad nestane sekundarnih sirovina - opet katanac, a Srbija siromasnija za ko-zna-koliko tona strateski vazne sirovine, koju ce kasnije morati da uvozi po paprenim cenama?\nIgraju se nama ko dete zveckom...\n(sreda, 14. jan 2015, 17:18) - Сељак [neregistrovani]\nНе липши магарче до зелене траве.\nИли "Што је баби мило то јој се и снило".\n(sreda, 14. jan 2015, 14:26) - anonymous [neregistrovani]\nAj izlistajte zemlje koje cemo preteci i zemlje koje ce i dalje biti bolje pa da lepo dobijemo uvid.\n(sreda, 14. jan 2015, 14:23) - nebo [neregistrovani]\nNa sve odlicne poteze koje hvali citav svet, rast od citavih 0,5 i to od naredne godine. Dok oni koji su daleko ispred imaju rast po dva i vise posto, Srbija na svu beud citavih 0,5 a i oni ce nestati kad se priblizi 2016.\nIzgleda Vucic planira da Srbija udje u eu 2056 cim je izjavio da nece biti medju siromasnijima kad bude ulazila.\n(sreda, 14. jan 2015, 12:41) - anonymous [neregistrovani]\nUlagivanje do cilja\nSamo da prodamo Telekom\n(sreda, 14. jan 2015, 12:01) - Slavisa [neregistrovani]\nOcigledno je da smo najnerazvijenija zemlja na Balkanu a samim tim i u Evropi! U razvoju su nas pretekle i drzave koje smo smatrali za nerazvijene (Crna Gora, BiH, Makedonija pa cak i Albanija).\nSmanjena potražnja – u ribnjacima strahuju šta će sa viškom ribe na kraju posta\nKako je opština Krupanj postala šampion preduzetništva\nMomirović za RTS: Polako podižemo vazdušni saobraćaj, uveren sam da će se letovati kao pre pandemije\n8° C 8° C 9° C 9° C 8° C 0° C\nМагнезијум и калцијум Опрез са суплементима- постоје добре и лоше комбинације\nPasoš Јапански пасош највреднији на свету, српски пасош на 38. позицији\nYU pasos Јапански пасош највреднији на свету, српски пасош на 38. позицији\nJa cu prvi Ко је спреман да Кањеове патике плати милион долара


Serijal biznis događaja o američkoj poslovnoj kulturi sa Aleksom Paunićem: Sklopili ste prvi posao u Americi — šta sad? - Preduzmi ideju\nOnlajn događaj će se održati 10. februara u 17 časova.\nNa prethodnom predavanju je Aleks Paunić, suosnivač i izvršni direktor kompanije PreCog Security govorio o geografskoj strukturi američke industrije, kako amerikanizovati svoj brend, kako formulisati prodajne poruke i napraviti poslovnu strategiju za američko tržište.\nNa sledećem onlajn događaju, koji će biti održan 10. februara u 17 časova, Aleks će govoriti na temu Sklopili ste prvi posao u Americi — šta sad? Biće reči tome šta se događa nakon sklapanja dogovora, o svim koracima o kojima treba voditi računa nakon potpisivanja, od obezbeđivanja ponovljivih prihoda, preko fakturisanja, nabavki, sve do toga kako postići efikasnost u operacionalizaciji, uz još mnogo toga drugog.\nOnline događaj će se održati 10. februara u 17 časova. Registracija je otvorena za sve zainteresovane putem ovog obrasca.


IZMJENE ZAKONA MOGU PREDLAGATI SAMO OPŠTINE I GRADOVI | SRNA\nBANjALUKA, 30. NOVEMBRA /SRNA/ - Lider SNSD-a Milorad Dodik izjavio je da na današnjoj sjednici Izvršnog komiteta ove stranke nije bilo riječi o izmjenama Zakona o lokalnoj samoupravi, te da će, kada to pitanje dođe na dnevni red, to biti prijedlog opština i gradova, a ne bilo koga drugog.\nDodik je nakon sjednice Izvršnog komiteta SNSD-a u Banjaluci naglasio da već nekoliko godina Savez opština i gradova Republike Srpske tražio da se obave razgovori o tome kako rješavati situaciju u lokalnim zajednicama kada se na jednoj strani nađu načelnici i gradonačelnici, a na drugoj skupštinske većina i kada se ne može riješiti određeni problem.\n"Međutim, nikakvi prijedlozi nisu na dnevnom redu, Vlada Republike Srpske o tome nije raspravljala, niti smo raspravljali mi u SNSD-u. Odžavaju se konsultacije koje idu za tim da u dogledno vrijeme, kada se konstituišu nove strukture vlasti i novi sastav Saveza opština i gradova, oni predlože Vladi, odnosno parlamentu Srpske, određena rješenja", rekao je Dodik novinarima.\nDodik je objasnio da ta rješenja podrazumijevaju da, tamo gdje načelnik opštine ne može da obezbijedi usvajanje budžeta, taj budžet može da predloži komisija za finansije te lokalne zajednice.\nPrema tim rješenjima, istakao je Dodik, ako ni nakon predviđenih rokova, ne mogu da se izaberu načelnici odjeljenja ili zamjenici načelnika i gradonačelnika, to može da uradi komisja za izbor i imenovanja u lokalnoj zajednici.\n"To neko može da tumači zlonamjerno, ali radi se o tome da se uvede više reda i to će biti prijedlog opština i gradova, a ne bilo koga drugog", rekao je Dodik.


2015/05/27 2017/04/24 marko Agrokor, Kamioni, MAN, Man kamioni, Mercedes Benz, Mercedes kamioni, Privredna vozila\n“Agrokor” koncern je u 2015. godini realizovao porudžbinu od 170 lakih i teških privrednih vozila proizvođača “Mercedes-Benz” i MAN te je tako ukupan broj privrednih vozila u koncernu narastao na 2.300.\n“Mercedes-Benz” i MAN privredna vozila sačinjavaju većinu voznog parka kompanija “Agrokor” koncerna. Na takav način se ovom nabavom nastavlja dugogodišnja uspešna regionalna saradnja s oba renomirana partnera.\nRealizacija ove nabavke omogućiće redovnu revitalizaciju voznog parka i zadovoljavanje povećanih potreba kompanija “Agrokor” koncerna u regiji. Ujedno će se i dodatno osnažiti segment logistike i transporta koji je od iznimnog značaja za ukupno poslovanje koncerna, s obzirom na poslovni rast te ključnu ulogu logistike u vertikalno integriranom procesu „Od njive do trpeze”.\nSa ciljem kvalitetnog i učinkovitog odgovora modernim izazovima i evropskim standardima u transportu, “Agrokor” i kompanije članice će i dalje nastaviti sa ulaganjima u najsavremenija i vrhunski opremljena vozila.\nKompanija “Peštan” počela da izvozi u baltičke zemlje →


Iz Rusije u Srbiju vraćeno 13,6 tona junetine | PCNEN\nObjavljeno: 31.05.2017, 13:13h\nRuska fitosanitarna inspekcija (Rosseljhoznadzor) vratila je u Srbiju više od 13,6 tona svježe junetine bez kostiju koja je stigla u Kalinjingradsku oblast, prenose ruski mediji. Kako se navodi, prema deklaraciji je junetina zaražena kožnim virusom kojim obolijeva rogata stoka uvezena iz fabrike proizvodjača broj 491 iz Srbije, prenosi Beta. U skladu sa ukazom Rosseljhoznadzora od 22. jula 2016. godine, zbog registracije izvora tog virusa na teritoriji Srbije, uvedena su privremena ograničenja na uvoz mesa rogate stoke iz Srbije. U aprilu 2014. godine zbog pronalaska štetnih materija u mesu, Rosseljhoznadzor je uveo pojačanu laboratorijsku kontrolu za proizvodnju srpskog preduzeća broj 491 (kompanija Big bul iz Bačinaca kod Šida). U Upravi za veterinu Ministarstva poljoprivrede Srbije Beti je danas rečeno da meso iz Rusije nije vraćeno zbog toga što je zaraženo, već zbog administrativnih procedura. „Meso nije zaraženo nikakvim virusom, već je pošiljka vraćena zbog toga što dokumentacija nije bila usaglašena sa ruskim propisima“, naveli su u Upravi.\nRuska fitosanitarna inspekcija (Rosseljhoznadzor) vratila je u Srbiju više od 13,6 tona svježe junetine bez kostiju koja je stigla u Kalinjingradsku oblast, prenose ruski mediji.\nKako se navodi, prema deklaraciji je junetina zaražena kožnim virusom kojim obolijeva rogata stoka uvezena iz fabrike proizvodjača broj 491 iz Srbije, prenosi Beta.\nU skladu sa ukazom Rosseljhoznadzora od 22. jula 2016. godine, zbog registracije izvora tog virusa na teritoriji Srbije, uvedena su privremena ograničenja na uvoz mesa rogate stoke iz Srbije.\nU aprilu 2014. godine zbog pronalaska štetnih materija u mesu, Rosseljhoznadzor je uveo pojačanu laboratorijsku kontrolu za proizvodnju srpskog preduzeća broj 491 (kompanija Big bul iz Bačinaca kod Šida).\nU Upravi za veterinu Ministarstva poljoprivrede Srbije Beti je danas rečeno da meso iz Rusije nije vraćeno zbog toga što je zaraženo, već zbog administrativnih procedura.\n„Meso nije zaraženo nikakvim virusom, već je pošiljka vraćena zbog toga što dokumentacija nije bila usaglašena sa ruskim propisima“, naveli su u Upravi.


Osvježeno 16. septembar/rujan, 2017.\nNa protestu "Ovako više ne može" koji su organizovali pokret Dveri, Zdrava Srbija i sindikat "Sloga" ispred zgrade Televizije Pink u Beogradu, napadnute su novinarke te televizije, javlja agencija Beta.\nNapadač na novinarke priveden je ubrzo Višem javnom tužilaštvu, saopštio je Kabinet ministra unutrašnjih poslova Srbije.\nNezavisno udruženje novinara Srbije najoštrije je osudilo fizički napad na novinarke TV Pinka Gordanu Uzelac i Maru Dragović, te pohvalio brzu reakciju samog ministra policije dr Nebojše Stefanovića koji je u vanrednoj emisiji na Televiziji Pink oštro osudio nasilje nad novinarima.\n"Očekujemo da će policija i ubuduće brzo reagovati u sličnim situacijama a da će ministar Stefanović svojim autoritetom doprineti da se mnogi nerazjašnjeni napadi na novinare što pre razreše", saopštio je NUNS.\nPosle napada je došlo do opšteg komešanja, ali nije bilo većih incidenata. Kako je javila reporterka agencije Beta, obezbeđenje televizije Pink je gurnulo na zemlju jednog učesnika skupa.\nNa protestu koji je počeo u 14 časova okupljeni su nosili državne zastave i zastave svojih pokreta, zvižde pištaljkama, uzvikuju "Ua!", dok se iz dvorišta televizije Pink čula klasična muzika.\nMitrović se oglasio preko razglasa iz dvorišta svoje televizije navodeći da je danas "rođendan Pinka", da je taj medij privatna svojina i da se "niko neće mešati u privatno vlasništvo i njegovu uredjivačku politiku".\nSkup su obezbeđivali redari, a učesnici protesta blokirali su saobraćaj ispred zgrade Pink iz pravca Vojno-medicinske akademije do bolnice "Dr Dragiše Mišović Dedinje".\nPokret Dveri, Zdrava Srbija - koju predvodi predsednik opštine Čajetina Milan Stamatović i sindikat "Sloga" najavili su da će na protestu tražiti i bolji položaj radnika u Srbiji, "razbijanje medijskog mraka", a protive se, kako su Dveri navele, i "izdaji" Kosova.\nProtest je popodne nastavljen ispred zgrade Vlade Srbije.


Obavljen pretres stana Darka Mladića\nPripadnici specijalnih antiterorističkih jedinica tokom pretresa stana u vlasništvu Ratka Mladića, Beograd, 31. januar 2011.\nPripadnici MUP-a Srbije obavili su u ponedeljak pretres stana Darka Mladića, sina najtraženijeg haškog begunca i optuženika za genocid Ratka Mladića, potvrdio je Radiju Slobodna Evrope (RSE), direktor policije Milorad Veljović.\n"Pretres se vršio po nalogu Tužilaštva za ratne zločine", rekao je on.\nTri blindirana džipa bez tablica stajala su ispred zgrade u beogradskoj ulici Vidikovački venac broj 83.\nPovremeno su se videli policajci u specijalnim uniformama kako ulaze i izlaze, ali za sada nema informacija da li su nešto pronašli i koliko je to značajno.\nVekarić: Cilj ovog pretresa je bio da se pronađu određeni materijale i dokaze koji bi mogli da otkriju, eventualnu lokaciju mesta skrivanja Ratka Mladića i to je sve što sada mogu da kažem.\nBeogradski mediji prenose da pripadnici Specijalnih antiterorističkih jednica (SAJ) nisu puštali nikoga u zgradu osim komšija.\nPretres stana Darka Mladića počeo oko 7.00 rekao je za RSE zamenik specijalnog tužioca Bruno Vekarić.\n"Cilj ovog pretresa je pronaći određene materijale i dokaze koji bi mogli da otkriju, eventualnu lokaciju mesta skrivanja Ratka Mladića i to je sve što sada mogu da kažem", istakao je on.\nU pretresu je učestvovala Služba za otkrivanje ratnih zločina ministarstva unutrašnjih poslova Srbije.\nPetnaest godina traganja za Mladićem\nPolicija je u proteklih 15 godina, u više navrata, pretresala objekte koji pripadaju Darku Mladiću, sinu haškog optuženika Ratka Mladića, a prilikom tih pretraga, iako nije pronađen sam begunac, zaplenjena je izvesna količina novca i materijala koji bi mogli poslužiti u istrazi.\nPripadnici specijalnih antiterorističkih jedinica tokom pretresa stana u vlasništvu Ratka Mladića, Beograd, februar 2010.\nPoslednja akcija potrage za Mladićem ili informacijama koje bi mogle dovesti do njegovog hapšenja o kojoj je javnost bila obaveštena odigrala se 2. novembra prošle godine, u Beogradu i Aranđelovcu, kada je izvršen pretres etno sela "Bajka" na Bukulji, kod Aranđelovca, istoimenog restorana u Beogradskom izletištu Košutnjak, kao i jednog stambenog objekta u glavnom gradu.\nU potrazi za Mladićem pripadnici policije su, u novembru 2008. godine, nekoliko sati pretresali porodičnu kuću i pogone fabrike "Vujić-Valjevo" u vlasništvu braće Vujić.\nPretres se dovodio u vezu s poslovnom saradnjom firme "Vujić" sa firmom "Impakt", čiji vlasnik je Darko Mladić.\nPorodična kuća Darka Mladića, u Ulici Blagoja Parovića, na Banovom brdu pretresana je i početkom decembra 2008. U decembru iste godine, akcija potrage za haškim beguncima izvedena je i u aranđelovačkom naselju Kolonija.\nBivši komandant Vojske Republike Srpske, Mladić, nalazi se u bekstvu od kraja 1996. godine. Od tada do danas bilo je više pokušaja njegovog lociranja i hapšenja, ali svi su završeni bez uspeha.\nVojna policija je u maju 2007. godine pretresla vojni objekat u Deligradskoj ulici u Beogradu, ali je utvrdila da se tamo ne krije ni jedno od lica optuženih pred Haškim tribunalom.\nZa Mladićem se, sudeći po navodima pojedinih medija, tragalo i na području Vojvodine u septembru 2009. godine kada ga je na širem području Novog Sada tražilo više od 50 policijskih specijalaca.\nDva meseca kasnije policija je pretresala stanove bliskih saradnika dvojice haških begunaca Mladića i Gorana Hadžića.\nVikiliks: Srbija 2008. znala gde se krije Mladić\nTada je privremeno oduzet značajan deo dokumentacije, kaseta, CD-ova i drugog materijala koji su bili predmet daljih operativnih provera, a koji je korišćen i u\ndaljim akcijama na lociranju i hapšenju haških optuženika.\nU februaru prošle godine policija je pretresla kuću Darka Mladića i oduzela više video kaseta, cd-ova, rokovnika, kao i određenu sumu novca.\nDržavni zvaničnici su tada rekli da javnost ubuduće neće obaveštavati o akcijama koje sprovode kako bi Mladića priveli pravdi.


Faktor | NSRS usvojio inicijativu: Traže dijalog sa FBiH o "mogućim rješenjima za BiH"\nNSRS usvojio inicijativu: Traže dijalog sa FBiH o "mogućim rješenjima za BiH"\n11.05.2021. / 21:24\nNarodna skupština Republike Srpske (NSRS) usvojila je večeras inicijativu za razgovor i dijalog između strana Republike Srpske i Federacije BiH, kao i tri konstitutivna naroda - Srba, Hrvata i Bošnjaka o mogućim rješenjima za BiH.\nUsvojeni su i zaključci kojim NSRS poziva FBiH, "kao stranu ugovornicu, na sveobuhvatni dijalog o trenutnom stanju u BiH i mogućim rješenjima u vezi sa budućnosti RS-a i FBiH".\nU zaključcima se navodi da NSRS konstatuje da strane u budućem sveobuhvatnom dijalogu treba da budu RS i FBiH, tri konstitutivna naroda - Srbi, Hrvati i Bošnjaci.\nVEZANI TEKST - NSRS odbacuje zahtjev Valentina Inzka o poništavanju povelja\n- Parlament RS očekuje od predsjednice Republike Srpske da obavijesti FBiH o zaključcima i stavovima Narodne skupštine, te da formira pregovarački tim za vođenje dijaloga sa FBiH, u svrhu postizanja dogovora o budućnosti RS-a i FBiH - navodi se.\nNarodna skupština preporučuje predsjednici RS-a da uvrsti u pregovarački tim predstavnike najviših organa vlasti Republike Srpske, predstavnike Srpske u institucijama BiH, kao i predstavnike parlamentarnih stranaka u parlamentu Republike Srpske.\nParlament Republike Srpske preporučuje da se u roku od 30 dana formira pregovarački tim za dijalog sa FBiH, kao i da se započnu aktivnosti za pokretanje dijaloga, a taj tim da sačini operativni plan rada.\nNSRS konstatuje da je od potpisivanja Dejtonskog sporazuma u BiH "došlo do nedopustivog prekrajanja i kršenja sporazuma, a naročito Aneksa 4, Ustava BiH".\n- Parlament Republike Srpske konstatuje da je Republika Srpska ugovorna strana i da prava i obaveze Republike Srpske proističu iz međunardnog ugovora – Dejtonskog sporazuma, te naglašava da se BiH sastoji od dva entiteta Republike Srpske i FBiH, kao i tri konstitutivna naroda - Srba, Hrvata i Bošnjaka - navodi se.\nU zaključcima piše da NSRS kao nosioce suvereniteta prihvata samo entitete i konstitutivne narode u BiH, te da bilo kakvo nametanje suvereniteta izvan toga ima neustavan i antidejtonski karakter.\n- BiH posjeduje ograničeni i izvedeni suverenitet koji se ogleda u djelovanju prema trećim državama, unutrašnji suverenitet pripada RS-u i FBiH - dodaje se u zaključcima.\nStava su da je "dejtonska struktura i ravnoteža u BiH narušena i da su konstitutivni narodi obespravljeni usljed neustavnog djelovanja dijela međunarodne zajednice u BiH".\nZa zaključke je glasalo 47 poslanika, dva su bila uzdržana i protiv nije bio niko.\nPoslanici SDS-a i PDP-a nisu se izjašnjavali o navedenim zaključcima.\nFederalni revizori ukazuju\nU Parlamentu FBiH prošle godine pojedinima povišene plaće za 20 posto


Digitalna štampa na blueback papiru - bilbord papir - DOGA ŠTAMPARIJA\nDigitalna štampa na blueback papiru – bilbord papir\nDIGITALNA ŠTAMPA NA BLUEBACK PAPIRU\nGrafika na blueback papiru, pogodna za bilborde, postere velikih formata, usled izloženosti spoljnim uslovima, zadržava kvalitet zahvaljujući visokom stepenu stabilnosti.\nKvalitetom i adekvatnom montažom bilbord papira na potrebne konstrukcije dobija se digitalna štampa velikog formata koja je primećena gotovo svuda.\nPrilikom odabira materijala vodi se računa o dužini trajanja same kampanje, odnosno oglašavanja, čime se pažnja mora usmeriti na sve pojedinosti.\nOdabir da se štampa radi upravo na datoj vrsti papira jeste njegova otpornost na atmosferske uslove, kvalitet otiska, brzo sušenje, jednostavno postavljanje.\nPapir za štampanje bilborda – blueback papir – namenjen je za različite tehnike štampanja (digitalna štampa na blueback papiru), dok samu štampu odlikuje visok sjaj i odličan kvalitet.\nRazličite vrste materijala koriste se za reklame velikog formata, u koje spadaju i oni koji se koriste za štampanje bilborda, odnosno postera.\nBilbord predstavlja jedan od primarnih vidova OOH medija (Out Of Home Advertising – ulično brendiranje) i, kao takav, zahteva materijal koji će biti otporan na spoljne faktore.\nPrednosti blueback-a, shodno njegovoj upotrebnoj nameni, ogledaju se u otpornosti na atmosferske uslove, UV stabilnosti i vodootpornosti, neprovidnosti (100%), visokom stepenu stabilnosti, prilagodljivosti štampi, odličnom otisku, fleksibilnosti i trenju, odličnoj transparentnosti, perfektnoj dimenzionalnoj stabilnosti, brzom sušenju, lakom apliciranju, mogućnosti osvetljenja, mogućnosti CNC sečenja.\nPapir koji se upotrebljava mora da zadovolji sve potrebne standarde, odnosno mora da bude najkvalitetniji i da dizajn i dobra montaža zainteresuju i privuku pažnju prolaznika.\nDa bi se postigla zapaženost, mora se napraviti pravi izbor podloge, u čemu vam pomaže tim naših stručnih saradnika.\nS obzirom na to da je primena blueback-a raznovrsna, njegova namena je prvenstveno za vizuelnu komunikaciju, i pored spomenutih bilborda i postera, može se koristiti i za unutrašnje brendiranje, odnosno za reklamno oglašavanje u zatvorenom prostoru.\nNaš cilj je da vam pomognemo da odabir reklamnog papira bude visokog kvaliteta i da, uz pogodan dizajn i montažu, dovede do toga da vaš bilbord privuče pažnju na mestima na kojima je postavljen.


Svjetski kup u raftingu Banja Luka 2021 - Zenicablog\nProtekli vikend od 18.- 20.06.2021.godine u Banja Luci je održan ”Svjetski rafting kup Banja Luka 2021” na kome je učestvovala i prva seniorska ekipa R-6 SRK Bosna iz Zenice.\nPored raftera iz Zenice na ovom rafting takmičenju, svoje rafterske vještine na rijeci Vrbas su odmjeravali 14 ekipa u muškoj i ženskoj konkurenciji iz Rusije, Rumunije, Mađarske, Latvije, Srbije i Bosne i Hercegovine.\nNa ovom takmičenju, naša rafting ekipa se takmičila u tri rafting discipline u veoma jakoj konkurenciji rafting ekipa koje su učestvovale na ovom takmičenju. Organizator ovog takmičenja je bio Rafting klub Kanjon iz Banja Luke.\nPrvog dana takmičenja rafteri su se takmičili u disciplinama sprint, head to head I slalom na kome je ekipa Srk Bosna osvojila 4.mjesto u sprintu i 5. mjesto u disciplini slalom iza ekipa Rusije RK Dajaka iz BiH i Rumuna.\nDrugi dan takmičenja naši takmičari su nastupili u disciplini spust i I osvojili 6. mjesto što su u ukupnom plasmanu takmičenja završili na 6..poziciji što je dobar rezultat imajući u vidu jaku konkurenciju rafting ekipa učesnika na ovom takmičenju.\nU ovoj sedmici 23.06.2021. godine održat će se još jedno takmičenje na rijeci Tari u Foči I to u discipline spust R-4 gdje će učestvovati I ekipa SRK Bosna Zenica.\nTagoviSvjetski rafting kup


Milačić: Zažaliće ako uhapse Medojevića - Sputnjik Srbija\n00:19 18 Januar 2020\n© Foto : Marko Milacic\n13:40 01.07.2017 (osveženo 13:54 01.07.2017) Preuzmite kraći link\nSva ova mafijaška burleska, jasno, nema veze sa navodnim opozicionim pranjem prljavog novca, već sa režimskim pranjem prljave biografije, u dugom trajanju, kazao je Marko Milačić, čelnik političke organizacije „Otpor beznađu“, komentarišući ukidanje imuniteta Nebojši Medojeviću zbog pokretanja krivičnog postupka, zbog sumnje da je prao novac.\nYoutube/Pokret za Promjene\nPolicija upala u Medojevićev stan, forenzičari u prostorije Pokreta za promene (video)\nUkoliko se tužilac, tj. Milo Đukanović, ipak odluči da u ovoj provokaciji i neopevanoj torturi prema Medojeviću, koji je izabran da bi se poslala šira poruka disciplinovanja i kriminalizovao Demokratski front, ide do kraja, onda ovo uveliko prevazilazi političku borbu i biva borba za goli opstanak i obraz, rekao je Marko Milačić.\nOn je kazao da su se toliko osilili da „njihova policija upada — pred porodicom i decom — u stanove“.\n„Sva ova mafijaška burleska, jasno, nema veze sa navodnim opozicionim pranjem prljavog novca, već sa režimskim pranjem prljave biografije, u dugom trajanju. ’Oni su kriminalci, a ne mi. Oni peru novac, a ne mi‘, poručuje ovim vlast, do guše u organizovanom kriminalu, do temena u pranju prljavog novca. Ovo je najotvoreniji politički pritisak kidnapovanih pravosudnih institucija, u režiji vrha mafijaške hobotnice, na slobodnu Crnu Goru. Ovde je na udaru princip slobode, a ne jedan opozicionar. Ovde se gazi zastava Crne Gore, a ne zastava Pokreta za promene ili bilo koje druge političke grupe. Ovde se pljuje na obraz cele države, a ne jedne političke partije ili bilo kog pojedinca“, kazao je Milačić.\nČelnik „Otpora beznađu“ smatra da demokratija nalaže borbu za slobodu, a ako se ona oduzme, onda se ona mora braniti i rečima i delom.\n„To znači da se moramo organizovati i, eto koincidencije, u orbiti 13. jula isplanirati takve aktivnosti da požele da nikada nisu ni pomislili da urade to što su uradili, ukoliko se na to i odluče. Ako uhapse Medojevića, a ovde je on, ponavljam, manje bitan od ovog neopisivog sistema represije koja se valja po glavama svih nas, moramo se — makar slobodni i odvažni segmenti ovog društva, sa stavom — potpuno uozbiljiti i samoorganizovati u elementarnoj samoodbrani. Kukavice moći, Katniću, Stankoviću, Markoviću, Đukanoviću i ostali iz tog kriminalnog klera, u tom slučaju odgovornost za sve moguće negativne posledice biće lično na vama“, kazao je Milačić.\n17/01 22:47Kamere zabeležile momenat rođenja belog nosoroga /video/\n17/01 22:42Pentagon priznao: Zaostajemo za svima\n17/01 22:31Vlast u Podgorici pokušava da proglasi SPC „negatorom Crne Gore“\n17/01 22:15Rus se popeo na piramidu u Gizi i završio u zatvoru /video/\n17/01 22:05Srpska Atina za odbranu svetinja: Moleban i litija u znak podrške SPC u Crnoj Gori /video, foto/


Nova drama na pomolu 17. oktobra u NSRS | MONDOBA\nsjednica NSRS o vojnoj neutralnosti\nNova drama na pomolu 17. oktobra u NSRS 0 Podijeli Podijeli na facebook Podijeli na twitter Podijeli na viber Pošalji na mail\n06.10.2017. / 15:46 15:55\nAutori mondo.ba Brankica Spasenić 06.10.2017. / 15:46 15:55\nNa dnevnom redu naredne sjednice Narodna skupštine RS naći će se Prijedlog rezolucije o zaštiti ustavnog pretka i proglašenju vojne neutralnosti RS.\nOva rezulacija predložena je na dnevni red ispred klubova SNSD-a, SP-a i SDS-K, ali ne i DNS-a koji čini skupštinsku većinu. Predsjednik NSRS Nedeljko Čubrilović (DNS) nije odgovorio na pitanje „zašto“, nego je samo kratko poručio - „to pitajte šefa kluba“.\nŠef Kluba poslanika DNS-a Spomenka Stevanović je kazala da su razlozi „tehničke prirode“.\nNa narednoj sjednici trebale bi se naći i interpelacija opozicije, ali i sporni revizorski izvještaj o konsolidovanom budžetu RS, a koji je bio povod drame koja se odvijala 13. septembra u entitetskom parlamentu. Međutim, nije jasno ko će predstaviti ovaj izvještaj, s obzirom na to da razriješenom glavnom revizoru Dušku Šnjegoti mandat ističe 12. oktobra, a sjednica treba da počne 17. oktobra.\nČubrilović tvrdi da je moguće imenovati nekog radnika iz Službe za reviziju RS da to uradi, ali iz opozicije tvrde da to nije moguće uraditi na taj način.\nČubrilović je istakao da „ima informacije da će izvještaj Glavne službe za reviziju RS biti predstavljen u skladu sa zakonom“. Branislav Borenović (PDP) je kazao da se to ne može tako uraditi\n- To je za svaku osudu. NSRS mora da štiti zakone i sve akte, ali očigledno kod predsjednika parlamenta sve može. Međutim, nije uvjerio nikoga u to – istakao je Borenović.\nČubrilović: Nisam naredio ulazak policije u NSRS\nNije precizirao kako će se opozicija ponašati na narednoj sjednici, a samo je dodao da je njihova obaveza „da čuvaju dignitet institucija RS“.\n- Ako vladajuća koalicija ostane pri stavu da se ništa nije desilo, naravno da ćemo dati svoj jak odgovor u parlamentu RS. Ne znamo da li će oni hodati, a vidimo da imaju privatne ponude po Drvaru i Bakincima, gdje vjerovatno imaju rančeve na koje može da sjedne stotinjak ljudi. Mi ćemo biti u velikoj sali i raditi svoj posao – istakao je Borenović.\nVukota Govedarica (SDS) je istakao da ne postoje uslovi za rad sve dok se ne bude poštovao Ustav, zakon i poslovnik u radu NSRS.\n- Imaćemo priliku da svi vide kako ćemo pružati otpor. Ili će poštovati ustav i zakone ili će ovdje imati blokadu. Nema drugog načina da ih naučimo da poštuju zakon i red – rekao je Govedarica.\nŠef Kluba SNSD-a Radovan Višković smatra da se opozicija bavi „zamjenom teza“.\n- Nisam srećan što sam bio u mandatu i doživio što sam doživio u parlamentu. Želim da se izvinim javnosti što smo se doveli u takvu poziciju. Ne želim da ja, ili iko iz moga kluba, ukalja ugled narodnog poslanika – istakao je Višković.\nPodvukao je da skupštinska većina „neće bježati po Grahovu, Laktašima, Drvaru itd.“ , nego da će se sjednice održavati u Banjaluci. Kazao je i da će uskoro biti rapisan konkurs za izbor novog revizora, kao i da „razmišljaju da se izvše izmjene zakona i mandat revizora smanji sa sedam na pet godina“.


Emir & Frozen Camels gostovat će u klubu Marshall u Srebreniku - Srebrenik.NETwork\nSrebrenik.NET / Kultura / Emir & Frozen Camels gostovat će u klubu Marshall u Srebreniku\nEmir & Frozen Camels gostovat će u klubu Marshall u Srebreniku\nPiše: Srebrenik.NETwork u Kultura 03.04.2018 56 Views\nMarshall klub Srebrenik priređuje još jedan događaj za istinske ljubitelje rock’n’roll-a i domaće rock scene. Renomirani bend Emir & Frozen Camels gostovat će u Marshall-u 14. aprila i biće to sigurno još jedan sjajan mučki događaj u našem gradu.\nEFC je od svog osnivanja ostvario muzičku saradnju sa mnogim svjetskim zvijezdama (spomenuti Cliff Williams iz AC/DC, US blueser Danny Shepard, Darrell Nutt, zatim Lenny Kravitz, Elliott Randall, španski rocker Alberto Ceballos i dr.), ali i zvijezdama iz našeg regiona (Rambo Amadeus, Djule Van Gogh, El Bahattee, Elvis J. Kurtović, itd.). Ime EFC benda se našlo u službenoj biografiji legendarnog AC/DC benda (“Let there be rock”), a EFC je svakako i jedan od najnagrađivanijih rock bendova u našem regionu.\nEFC su dobitnici dvije godišnje regionalne muzičke nagrade “Davorin”- u kategoriji za “Najbolju internacionalnu muzičku saradnju godine”, za saradnju sa Cliffom Williamsom iz AC/DC, kao i u kategoriji za “Najbolju urbanu i rock pjesmu godine”, koju je osvojila njihova pjesma “Sarajevo, New York, Roma”. U 2010. EFC dobija regionalnu muzičku nagradu „Indexi 2010“ u kategoriji za „Najbolji Rock & Roll album godine“ za svoj album „No Pasaran“. Tu je i nagrada za „Najbolji album alternativne rock muzike“ po izboru radio stanica u regionu.\nU 2011. i 2012. godini Emir & Frozen Camels su svirali puno uspješnih koncerata širom regiona, u Bosni i Hercegovini, Hrvatskoj, Srbiji i Kosovu. Turneja 2011. je završila ulaskom u novu 2012. godinu EFC nastupom na novogodišnjem kocertu na glavnom trgu u Sarajevu pred oko 50 000 ljudi.


Poslovne vesti iz sveta - Strana 363\nXiaomi kupio Meitu\nNemačka policija sprovela je danas raciju u sedištu Dojče banke u Frankfurtu u sklopu istrage o pranju novca povezane sa aferom „Panamski papiri”.\nPolitika Feda Trampu zadaje više muka od trgovinskog rata s Kinom\nPredsednik SAD Donald Tramp rekao je da smatra politiku Federalnih rezervi (Fed), američke centralne banke, većom pretnjom za ekonomski rast SAD od sve jačeg trgovinskog rata s Kinom.\nH&M, jedan od najvećih trgovaca u svetu kada je reč o modnim markama, ukida prodaju svog nezavisnog brenda Cheap Monday.\n'Generalka' u Dženeral Motorsu – otpušta 14.700 ljudi u SAD\nDŽeneral Motors (GM) se sprema da zatvori fabrike u Mičigenu, Ohaju, Merilendu i Kanadi i da sreže broj zaposlenih za 15 odsto u okviru šireg plana za smanjenje troškova koji je kreiran s ciljem povećanja profita kompanije, javlja portal „USA tudej“.\nTežak vikend za bitkoin, na novom minimumu od 3.450 dolara\nBitkoin je ostavio iza sebe jedan težak vikend i celu sedmicu, budući da je samo u jednom danu izgubio čak deset odsto vrednosti.\nMilijarde $ za selidbu Amazona\nGigant u elektronskoj trgovini 'Amazon' saopštio je da je za svoje drugo sedište odabrao dve lokacije u Severnoj Americi - u okolini Njujorka i Vašingtona\nRadnici "Amazona" štrajkovali na "Crni petak"\nRadnici u logističkim centrima "Amazona" u Nemačkoj i Španiji štrajkovali su, napustivši radna mesta na "crni petak".\nKupci 50 odsto luksuzne robe u svetu do 2025. biće Kinezi\nKineski potrošači će ostati pokretačka snaga za tržište luksuznih proizvoda, navodi se u danas objavljenoj studiji konsultantske kuće Bejn (Bain), koja pokazuje da će oni do 2025. godine učestvovati sa gotovo jednom polovinom u globalnoj kupovini ...\n'Gasprom' presekao: 'Turski tok' kroz Srbiju\nRuska kompanija 'Gasprom' donela je odluku da gasovod 'Turski tok' nastavi svoju trasu kroz Bugarsku, Srbiju, Mađarsku i Slovačku.\nŠvedska kompanija Ikea saopštila je da ukida 7.500 radnih mesta širom sveta u okviru nove strategije otvaranja više radnji u centru grada i usmeravanja na internet kupovinu.\nSkupo inaćenje Kijeva\nGradnjom 'Turskog toka' Ukrajina gubi dobar deo tranzita ruskog gasa i puno para. Srbiji važno da Bugarska ne popusti pred pritiscima Vašingtona\nSAD kaznile francusku banku sa 1,3 milijardi dolara za kršenje sankcija\nJedna od najvećih francuskih banaka Sosijete Ženeral platiće 1,3 milijardi dolara zbog kršenja američkih trgovinskih sankcija, najvećim delom prema Kubi.\nDruštvenu mrežu Fejsbuk trese najveća kriza u istoriji, nakon otkrića "Njujork tajmsa" da se ta kompanija svetila svojim najvećim kritičarima neosnovano ih dovodeći u vezu sa američkim milijarderom Džordžom Sorošem i šireći o njima ekstremno desni...


Dodik: Povući odluku o referendumu dok je ne prihvati opozicija – Portal za sve nacije i sve generacije\nHome / Vijesti / Regija / Dodik: Povući odluku o referendumu dok je ne prihvati opozicija\nadmin 6 Novembra, 2017\tRegija, Vijesti Leave a comment 43 Views\nPredsednik Republike Srpske Milorad Dodik istakao je danas da će odluka o stavljanju van snage Odluke o sprovođenju referenduma o radu Suda i Tužilaštva BiH biti povučena, jer opozicija ovaj referendum nije prihvatila.\nDodik je istakao da je vlast smatrala da će opozicija imati drugačiju politiku na nivou BiH, gde je vlast, a ne politiku baziranu na izdaji i pravljenju štete za Srpsku.\nOn je objasnio da zato nije ni bila objavljena ova odluka o referendumu, jer je vlast čekala konsenzus sa opozicijom.\n„Povući ćemo ovu odluku i čekaćemo neko novo vreme za nju“, rekao je Dodik na posebnoj sednici Narodne skupštine, koju direktno prenosi RTRS.\nOn je pozvao opoziciju da sa zajedno s vlastima kreira novu odluku koja bi se odnosila na održavanje referenduma o radu Suda i Tužilaštva BiH.\nDodik je rekao da je važan konsenzus o ovom pitanju, jer je opozicija u Srpskoj vlast na nivou BiH.\n„Referendum je sveto pravo Republike Srpske i referendum će se održati za svako pitanje koje je bitno za Srpsku i građane“, dodao je Dodik.\nOcenio je da je davno shvatio da Sud i Tužilaštvo BiH, koje je nametnuo visoki predstavnik u BiH, predstavljaju mesto kreiranja novog političkog sistema u BiH koji će zajedno sa Ustavnim sudom BiH, ukoliko se od Republike Srpske ne ospori ili na drugi način onemogući, kroz politički progon i institucionalnu zloupotrebu dovesti do značajnog urušavanja snage institucija Srpske.\nDodik je naveo da je ponosan na „Republiku u kojoj niko zbog političkog stava nije bio predmet progona, iako ima onih koji misle da treba postati vlast da bi se obračunalo sa političkim neistomišljenicima, što se moglo videti 2014. godine, kada je formirana vlast na nivou BiH, te kako se zloupotrebljavaju neustavno formirane institucije u BiH“.\nDodik je podsetio da je najviše prenošenja nadležnosti bilo u periodu kada je sadašnja opozicija bila vlast u Srpskoj, te da su se političke greške dešavale jer se međunarodna zajednica pokazala kao lažan partner, kreiravši sve u BiH na štetu Srpske.\nPredsednik je istakao da je ovaj referendum predlagan u dva navrata i da će biti predložen opet, ali da je potreban konsenzus vlasti i opozicije, posebno kada je reč o važnim državnim i nacionalnim temama.\nDodik je poručio parlamentu Srpske da treba da se napravi konsenzus i izglasa odluka o održavanju referenduma o radu Suda i Tužilištva BiH, ali da prethodno treba suspendovati ranije skupštinske odluke o tome.\nKazao je da ne može da dozvoli da se izglasa referendum, a da predstavnici stranaka iz Srpske, koje su vlast na nivou BiH, to ne ispoštuju.\n„Narodna skupština Srpske mora da radi i donosi odluke i niko neće moći da blokira njen rad“, rekao je Dodik i istakao da narod ne sme da odustane od referenduma.\nNesumnjivo je, ukazao je, da je pitanje o Sudu i Tužilaštvu BiH bitno za nas i ovaj narod, ali potreban je konsenzus svih nas.\n„I vlasti i opozicije. Razlog što će se ovo odluka povući jeste što opozicija malim političkim dobitima ne želi da prihvati referendum, a ja sam spreman za bilo koji referendum koji predloži opozicija, pa i o meni samome“, istakao je Dodik.\nSrpska je pokazala da postoji kontinuitet političke borbe koji će biti nastavljen činjenicom da će ova odluka biti povučena na određeno vreme dok se opozicija i vlast ne okupe oko te plemenite ideje.\nPrevious ZAPAD STRAHUJE: Rusija sprema ekonomski „bum“ u Srbiji\nNext Hvala za rusko NJET: Otkriven spomenik Čurkinu u Istočnom Sarajevu


ŠAROVIĆ SA MITROPOLITOM HRIZOSTOMOM: Vlast je mogla i morala spriječiti održavanje "blajburške mise" - Opcija\nŠAROVIĆ SA MITROPOLITOM HRIZOSTOMOM: Vlast je mogla i morala spriječiti održavanje “blajburške mise”\n16-05-2020 BiH, Pocetna, Politika\nPredsjednik Srpske demokratske stranke Mirko Šarović, razgovarao je danas sa Mitropolitom dabrobosanskim Hrizostomom, u sjedištu Mitropolije u Sarajevu.\nPredsjednik Šarović prenio je Mitropolitu zabrinutost za događaje u Crnoj Gori i istakao da je u ovom trenutku potrebno izraziti solidarnost sa Srpskom pravoslavnom crkvom u Crnoj Gori koja se bori za svoja prava i svoj neosporan istorijski status, naglašavajući da naš narod i vjernici žive danas u različitim državama ali da smo kroz našu crkvu mi svi zajedno.\n„Dobra vijest je da je vladika Joanikije pušten na slobodu i to može pomoći da se sva otvorena pitanja dalje rješavaju mirnim putem kroz ravnopravan dijalog i toleranciju sa nadležnim vlastima u Crnoj Gori“ – istakao je Šarović.\nPredsjednik SDS Mirko Šarović je istakao da je velika šteta što juče, na sjednici Parlamentarne skupštine BiH, nije bilo „sluha“ predstavnika vladajuće većine da se podrži inicijativa za otkazivanje današnje „Blajburške mise“, naglašavajući da Sarajevu ne treba identifikacija niti bilo kakva poveznica sa Blajburgom.\nSponzorisanje i marketinška priprema izvan Bosne i Hercegovine događaja u Sarajevu, koje pamti ustaška zlodjela nad hiljadama sarajevskih Srba, Jevreja, Bošnjaka, Hrvata i drugih je potpuno neprimjereno i neprihvatljivo, istaknuto je na sastanku.\n„Vlasti su diplomatskim putem morale i mogle osujetiti održavanje mise, posebno ako se zna da su upravo u Austriji, ovakve mise zabranjene. Nažalost niko od najviših predstavnika Republike Srpske u Sarajevu, nije preduzeo ništa pa čak ni dovoljno „digao glas protiv ove mise““ – kazao je Šarović.


METEOROLOG ĐORDJE ĐURIĆ O VREMENU KOJE NAS OČEKUJE: Nakon visokih temepratura, sledi osveženje • HAPPYTV.RS\nMETEOROLOG ĐORDJE ĐURIĆ O VREMENU KOJE NAS OČEKUJE: Nakon visokih temepratura, sledi osveženje\nGost emisije "Dobro jutro Srbijo" , bio je meteorolog Đordje Đurić, koji je govorio o vremenskoj prognozi i tome kakvo nas vreme očekije narednih dana.\n- U protekle dve nedelje, susretali smo se sa veoma visokim temperaturama. Još samo par dana očekuje se da temperatura dostigne 35 stepeni, a u utorak uslediće niže temperature i prijatno osveženje. Temperatura će dostizati 28 stepeni, te će se lakše podnositi zbog vlažnosti vazduha. U utorak će sa severozapada uslediti prodor osetno snažnije vazdušne mase i temperatura će biti u padu za otprilike 10 stepeni.\nĐurić je rekao i da prijatnija temperatura neće biti praćenja kišom, osim u regionu.\n- Kiša se u našoj zemlji na početku septemba ne očekuje, ali će padati zapadnije od nas, na područjima Hrvastske, Crne Gore i Bosne i Hercegovine. Jučerašnja provera prognoze pokazivala je da će kiše biti samo u zapadnim i jugozapadnim delovima zemlje. Od utorka možemo biti pod uticajem slabije košave, te će taj vetar sprečiti da oblaci dodju i do nas.\nIstakao je da je i temperatura vode prilikom opadanja temperatura ostala prijatna, te da sugradjani koji odluče letovati u septembru, mogu to učiniti.\n- Neće biti dostignuto tih letnjih 30 stepeni, ali se očekuju prijatne i umerene temperature, samim tim će i voda biti idealna za kupanje. U regionu se beleže temperature od 25 do 28 stepeni, dok je u Grčkoj izmereno čak 29. Septembar je mesec povoljan za kupače. Ako bismo se vratili godinu unazad, ovo leto je nešto kraće trajalo, ali uorkos tome se može očekivati da i u prvoj nedelji oktobra meseca u pojedinim mestima temperatura dostigne i do 26 stepeni.


BEOGRAD: Košarkaši FMP-a pobedili su danas Megu sa 84:76, u 25. kolu regionalne ABA lige u hali sportova "Ranko Žeravica" u Beogradu. Tim iz Železnika upisao je 10. trijumf, dok je ekipa Vladimira Jovanovića zabeležila 11. poraz u sezoni. U… »\nFMP iznenadio Megu, Nenadić najbolji VIDEO\nKošarkaši FMP-a pobedili su danas Megu sa 84:76, u 25. kolu regionalne ABA lige u hali sportova "Ranko Žeravica" u Beogradu. Tim iz Železnika upisao je 10. trijumf, dok je ekipa Vladimira Jovanovića zabeležila 11. poraz u sezoni. U pobedničkom timu… »\nBlic sport 11.04.2021\nKošarkaši -a pobedili su Mega Sokerbet sa 84:76 u 25. kolu . U beogradskoj hali sportova "Ranko Žeravica" u Beogradu tim iz Železnika je dopustio da mu se potpuno istopi prednost od 22 poena razlike iz treće deonice, ali je Mega i pored izjednačenja… »\nKošarkaši FMP-a pobedili su danas na gostujućem terenu Mega sokerbet sa 84:76 (32:27, 16:11, 18:20, 18:18), u utakmici 25. kola ABA lige. FMP su predvodili Nemanja Nenadić sa 19 poena, šest skokova i tri asistencije, Stefan Lazarević sa 15 poena… »\nMega bez Petruševa poražena: FMP rešio “opstanak” u ABA ligi (VIDEO)\nKošarkaši FMP-a savladali su Megu u dvorani “Ranko Žeravica” rezultatom 84:76 u pretposlednjem kolu ABA lige. ABA liga, 25. kolo. Tim iz Železnika je vodio tokom većeg dela susreta, a u poslednjoj deonici je izdržao nalet domaće ekipe i… »\nFMP slavio u gradskom derbiju!\nU duelu dva tima iz prestonice, ekipa FMP-a je uspela da savlada Megu rezultatom 76:84. U prvih nekoliko minuta gledali smo rezultatsku klackalicu, a potom je FMP napravio seriju od 6:0, stigli su do 17:11 i od tada, prednost nisu ispuštali. Drugu… »\nNenadić vodio FMP do 10. pobede\nSport klub 11.04.2021\nKošarkaši FMP savladali su Megu 84:76 u pretposlednjem kolu ABA lige. Panteri su u dvorani „Ranko Žeravica“ vodili tokom većeg dela meča, a u poslednjoj četvrtini su pripretili izabranici Vladimira Jovanovića. Uspeo je tim iz Železnika da… »\nKapiten FMP-a će skoro sigurno biti najbolji asistent ABA. Kapiten FMP-a će skoro sigurno biti najbolji asistent ABA FMP je u malom gradskom derbiju pobedio Megu Soccerbet 84:76 (32:27, 16:11, 18:20, 18:18). Mega je bila bez povređenog Filipa… »\nTim iz Železnika je sa ovom pobedom u sigurnoj zoni. Košarkaši FMP Železnika porazili su u malom gradskom derbiju ekipu Mege rezultatom 84:76 i došli do desete ABA pobede ove sezone i sigune zone na tabeli, pa se može reći da su prebrinuli sve… »\nBBC News pre 44 minutajoš 44 povezane\nNadal bio u nokdaunu, spasao dve meč lopte, pa pobedio VIDEO\nNova pre 56 minutajoš 34 povezane\nRTV pre 31 minutajoš 24 povezane


Foresighter - Messe K Fair 2016 - Sajam plastike - Dizeldorf u znaku 3D štampača\nKategorija: Business\t Datum kreiranja: ponedeljak, 24 oktobar 2016 18:08\nSvakodnevne promocije up-to-date tehnoloških rešenja, mnogobrojni članci na specijalizovanim internet sajtovima rezultiraju činjenicom da smo svi umnogome naviknuti na vesti iz IT sveta i teško da nas išta više može iznenaditi.\nNajbolji način da se realno sagleda tehnološki napredak je stavljanje istog u kontekst određenog vremenskog perioda, a prava prilika da se napravi ta vrsta poređenja je K Fair sajam plastike u Dizeldorfu, koji se održava svake treće godine u oktobru\nZapravo, tri godine je adekvatan vremenski razmak da bi se na pravi način ocenila brzina razvoja današnje tehnologije angažovane u procesu proizvodnje.\nKada je 2013. Godine u Hali 4, čuvenog Messe-a od strane jedne kineske kompanije prezentovan 3D štampač, koji je od zadatog projektovanog trodimenzijalnog modela i materijala izrađivao isti takav prozvod u realnosti, stotine posetilaca su se izvirivale da se lično uvere u autentičnost i kvalitet izrađenog predmeta.\nMeđutim, izrađena kocka od polikarbonata teško da je uspela izmamiti više od radoznalih i sumnjičavih pogleda, jer ceo prikazani proces zaista nije obećavao uspeh u industrijskoj proizvodnji i ekonomsku isplativost. Bar ne u skorije vreme.\nPosle samo tri godine, novi K Fair bio je u znaku upravo 3D štampača, narazličitijih oblika, namena i mogućnosti, a mnogi od desetina hiljada posetilaca koji su napunili sve hotele od Kelna do Esena, došli su samo zbog sklapanja poslova vezanih za ovu novu vrstu proizvodnje.\nSa druge strane desetine svetskih kompanija prezentovale su svoje adute proizvodeći na specijalno instaliranim postrojenjima oivičenim staklom, nameštaj, igračke, delove za mašine i automobile, a izrađeni modeli izlagani su na štadovima gde ih je bilo moguće proveriti, a mnoge čak i dobiti na poklon kao uzorak.\nPosebno obučeni prodavci odgovarali su na pitanja zainteresovanih, a u isto vreme za stolovima svakog štanda vođeni su pregovori i zaključivani milionski ugovori o isporuci i instalaciji štampača koje već označavaju kao nosioce treće industrijske revolucije.\nMogli su se videti delovi automobila, izrađeni ekstruzijom ili injection tehnikom od najrazličitijih materijala, kao što su najlon, polikarbonat, polilaktična kiselina, akrilonitril-butadien-sitiren, ali čelik, bakar ili titanijum, koji nakon laserskog zagrevanja ubrizgavanjem dobijaju najrazličitije oblike zadate kompjuterski izrađenim 3D modelom.\nTako su dosta pažnje posetilaca privukle odštampane školjke automobila, sa kompletnom pripadajućom opremom, kontrolne table i mnogi drugi delovi auto enterijera.\nMeđu kompanijama prednjačile su japanske, južnokorejske i kineske firme, pokazujući da je istok i dalje važan činilac u IT industriji.\nFAZE U RAZVOJU 3D ŠTAMPANJA\nPrvi trodimenzionalni štampači iz devedesetih i sa početka prošle decenije, izrađivali su isključivo prototipove, bez realne šanse da zažive u industriji i masovnoj proizvodnji. Međutim, ovakav način izrade davao je kompanijama mogućnost da za mnogo manje novca naprave na desetine modela, testiraju ih i unapređuju.\nNakon izrade prototipova, logičnim sledom došla je i sledeća faza koja je označila veliki korak napred u 3D štampanju - proizvodnja alata i preciznih kalupa za industrijsku namenu.\nDigitalna proizvodnja je treća generacija 3D štampača, koja je svoj uzlet doživela oko 2010. Ove mašine sposobne su da od početka do kraja odrade postupak projektovanja i štampe. Na osnovu zadatih parametara, računaju najefikasnije geometrijske oblike i utrošak materijala i na osnovu tako izrađenog projekta štampaju proizvode spremne za upotrebu, najčešće delove za avionsku i auto industriju.\nTako putnički avion nove generacije - Airbus A350 XWB, sadrži više od 1000 različitih delova odštampanih uz pomoć ove tehnologije.\nProcenjuje se da će primena 3D štampe u industriji dostići svoj vrhunac tek u četvrtoj i petoj deceniji ovog veka, a do tada će se neprestano razvijati i unapređivati.\nDok 3D štampači zauzimaju svoje mesto u industrijskoj proizvodnji povećavajući efikasnost i smanjujući troškove, četvrta faza razvoja trodimenzionalnih printera, koja je sad u povoju, fokusirana je na ličnu upotrebu pojedinaca. Iako se danas koriste u domaćinstvima u zanemarljivom broju slučajeva, sasvim je sigurno da će 3D štampa sa naprednijim tehnološkim rešenjima i jeftinijim hardverima, postati deo svakodnevnice svakog od nas.\nIako je akcenat na industrijskoj primeni, koja kompanijama omogućava direktno postizanje pozitivnih rezultata, sasvim je sigurno da će mnogi proizvođači pronaći interes da razvijaju modele za kućnu upotrebu, koji bi u bližoj ili daljoj budućnosti postali relativno pristupačni.\nBUDUĆNOST 3D ŠTAMPE\nOd novih štampača se mnogo očekuje u budućnosti, a zagovornici ove tehnologije obećavaju mogućnost izgradnje čitavih zgrada i naselja. A da ova obećanja nisu samo mit, dokazuje i kineska kompanija WinSun Decoration Design Engineering, koja je uz pomoć 3D printera već izgradila nekoliko kuća.\nŠto se upotrebe u medicini tiče, najdalje se otišlo u stomatološkoj industriji i klasičnoj ortopediji, jer 3D štampa daje mogućost da se implanti gotovo savršeno precizno kreiraju prema modelu odnosno potrebama pacijenta. Međutim, uveliko se priča i o štampanju organa kao velikom izazovu i cilju kome se teži u budućnosti.\nZa sada sve govori u prilog tome da 3D štampači i jesu perjanici treće industrijske revolucije, koja će dalje nastaviti da menja svet u pravcima koje danas teško možemo i da zamislimo.\nMeđutim, već izražen visok stepen automatizacije proizvodnje na uštrb ljudske radne snage negativno se odražava na nivo zaposlenosti u svetu i preti da izazove velike socijalne probleme i to već u skorijoj budućnosti. Trodimenzionalna štampa predstavlja još jedan korak koji vodi ka tome, a na čovečanstvu je da nađe model po kome će tehnologija služiti čoveku, a ne kapitalu.


Objavljeno: 16.01.2021, 13:27:34 , 13:28:56\nSpajanje grupacija Fijat Krajsler (FCA) i Pežo-Sitroen-Opel (PSA) biće danas formalno-pravno okončano, najavile su dve kompanije u zajedničkom saopštenju dostavljenom Tanjugu.\nObjavljeno: 16.01.2021, 13:20:23 , 13:21:52\nObjavljeno: 15.01.2021, 16:09:29 , 16:11:41\nSutra se završava spajanje grupacija FCA i PSAFCA I\nSpajanje grupacija Fijat Krajsler (FCA) i Pežo-Sitroen-Opel (PSA) biće sutra formalno-pravno okončano, najavile su danas dve kompanije u zajedničkom saopštenju dostavljenom Tanjugu.\nObjavljeno: 14.01.2021, 16:39:30 , 16:41:17\nImovina Interleminda ponuđena za više od 210 miliona RSD\nNekretnine i pokretna imovina Interleminda u stečaju, ponuđene su na prodaju po ukupnoj početnoj ceni većoj od 210 miliona dinara, objavljeno je danas.\nObjavljeno: 11.01.2021, 16:42:14 , 16:43:56\nLESKOVAC - Frontier Pharma i Bayston grupa postigli su sporazum sa kompanijom Teva da od nje kupe fabriku "Zdravlje" u Leskovcu, objavile su danas te kompanije.\nObjavljeno: 08.01.2021, 17:02:11 , 17:03:44\nCrnogorski Voli dolazi na tržište Srbije?\nNajveći crnogorski maloprodajni lanac Voli planira ulazak na srpsko maloprodajno tržište, objavio je portal Retail Serbia, pozivajući se na nezvanične informacije.\nObjavljeno: 08.01.2021, 16:55:46 , 16:57:20\nZa četiri godine Telekom će biti glavni izvoznik softvera\nTelekom Srbija će za četiri godine postati jedna vrsta privrednog giganta ne samo u Srbiji nego i u regionu, zahvaljujući strategiji koja predvi]a razvoj digitalnih servisa, izjavio je generalni direktor te kompanije Vladimir Lučić.


Hristov Consulting Vesti » Blog Archive » Milenijum Osiguranje: Na put sa polisom osiguranja koja pokriva i Covid 19\nMilenijum osiguranje je uvelo mogućnost kupovine putnog osiguranja sa dodatnim pokrićem za Covid 19, koje osiguranicima pokriva neophodnu medicinsku pomoć za slučaj zaražavanja, kao i povratak u Srbiju.\nDodatno pokriće za Covid 19 odnosi se na teritoriju cele Evrope, uključujući Tursku i Rusiju, i na teritoriju Egipta, za putovanje koje traje najduže 30 dana.\nUkoliko se odluče za polisu sa ovom doplatom, klijenti će tokom putovanja imati pokrivene troškove za medicinsku pomoć i u slučaju iznenadne infekcije virusom Covid 19, kao i troškove prevoza radi pružanja adekvatne pomoći i usluge hitne medicinske evakuacije, odnosno povratka osiguranika u zemlju prebivališta, do odabranog limita navedenog na polisi.\nPolisa putnog osiguranja uz doplatu za Covid 19 može se kupiti u ekspoziturama Milenijum osiguranja širom Srbije, u turističkim agencijama sa kojima Milenijum osiguranje sarađuje, kao i putem webshop-a.\nPrilikom kupovine polise putnog osiguranja Milenijum osiguranja, potrebno je da klijenti navedu da žele dopunsko pokriće od posledica Covid 19 ili ukoliko polisu uzimaju putem webshop-a, da izaberu opciju za dopunsko pokriće.\nCene dopunskog osiguranja za Covid 19 zavise, kao i klasične polise putnog osiguranja, od trajanja putovanja, kao i od destinacije. Primera radi, za standardno individualno osiguranje na osiguranu sumu od 15.000 evra za osnovne rizike, za 11 dana u Grčkoj, cena osnovnog osiguranja je 1.069 dinara, a sa doplatom za Covid 19, cena putnog osiguranja za isti put je 1.604 dinara.\nZa porodično putno osiguranje za Grčku, gde putuje dvoje odraslih sa dvoje dece, za boravak od 11 dana, osnovno porodično putno osiguranje Milenijum osiguranja koštaće 2.496 dinara, a 3.746 sa doplatom za Covid 19.\nPosted by Hristov Consulting\ton Jul 24th, 2020\tand is filed under Odnosi s medijima.


SEEbiz.eu / RS / Dačić: Očekujemo da još zemalja povuče priznanje Kosova\nDatum objave: 27.09.2018. - 09:57:56\nBEOGRAD - Ministar spoljnih poslova Srbije Ivica Dačić izjavio je u Njujorku da se u narednom periodu može očekivati da još više zemalja povuče priznanje nezavisnosti Kosova ili saopšti da to nikada nisu učinili.\nDačić je iz Njujorka rekao za Radio-televiziju Srbije da će imati niz bilateralnih sastanaka sa predstavnicima i zemalja koje su priznale Kosovo i koji nisu.\nOn je kazao da sve što radi kosovska delegacija u Njujorku jeste "bruka", jer borave po hodnicima sa propusnicama "ostali" (others) kako bi nekoga sreli.\n"Mi smo inače protestovali, jer oni zloupotrebljavaju mirovnu misiju", kazao je Dačić i naveo da su predstavnici Prištine tražili nekoliko propusnica preko Departmana za mirovne misije kako bi ušli u sedište UN gde se održava generalna debata 73. zasedanja Generalne skupštine UN.\nNišta im ne vredi, jer njihova priča je prazna, kazao je Dačić.


Međunarodna atletska federacija (IAAF) objavila je, 26. aprila, nova pravila za učešće žena na atletskim takmičenjima. Žene čije telo proizvodi nivo testosterona veći od 5 nmol/L, ako žele da se takmiče, moraće da uzimaju lekove za smanjivanje nivoa testosterona. U svojim odlukama IAAF govori o ženama sa “razlikama u seksualnom razvoju” (DSD) koje imaju stopu testosterona iznad 5 nmol/L. Nekadašnja granica, zacrtana 2011. godine, bila je 10 nmol/L i ona je odgovarala donjoj granici kod muškaraca.\nSebastijan Koe, predsednik IAAF-a, takođe smatra da je nivo testosterona neposredno vezan za rezultat. Međutim, u pitanju su verovanja iz osamdesetih godina prošlog veka koja atletske rezultate vidi samo u prizmi testosterona, ali ne i svih metaboličkih procesa. Naime, određeni broj DSD žena imaju XY hromozom, tako da njihov metabolizam prilično zavisi od testosterona. Smanjiti im nivo testosterona, da bi mogle da se takmiče, nema medicinskih osnova, jer one nisu bolesne, a to bi, istovremeno, moglo da bude opasno za njihovo zdravlje i da dovede do prerane menopauze.\nDžoana Harper, transrodna trkačica i stručnjak za medicinsku fiziku\nSportski arbitražni sud uzeo je u obzir tu informaciju i od Federacije tražio dokaze da kod hiperandrogenih trkačica testosteron omogućava rezultate veće za 10 odsto. Federacija je pronašla 4 do 5 odsto i to kroz merenja rezultata četiri atletičarki koje su pristale da se operišu. IAAF im je “naučno” dokazala da će njihovi rezultati da se smanje, ali da će one ostati elitne takmičarke. Nesrećom, posle operacije, one više uopšte nisu imale elitne rezultate.\nDuti Čand, indijska trkačica na 100 m\nSportski arbitražni sud je odbio zahtev IAAF-a zbog slabih naučnih dokaza i čitava afera je odložena za još dve godine. Po isteku označenog perioda, 2017. godine, lekari IAAF-a objavili su studije koje su “potvrdile” njihove pretpostavke.\nZnači, iz IAAF studija moglo je da se zaključi da agilnost i spretnost nisu ni od kakve koristi na 400 i 800 m, dok snaga, neophodna za te distance, nije vezana za nivo testosterona. Međutim, oni su zaključili suprotno, tako da je izgledalo da se Međunarodna federacija skoncentrisala na distance od 400 m do 1.500 m i time se urotila protiv južno-afričke atletičarke Kaster Semenje koja dominira svoju disciplinu, 800 m, punu deceniju, sa uspešnim izletima na 400 m i 1.500 m.\nOgromne sume novca koje u sport ulažu sponzori, televizija i organizatori, čine da savezi i federacije zaboravljaju da bi sport trebao da odražava zdrav duh grčkih olimpijaca, a ne manipulativni karakter rimskih cirkuskih arena. Pol atletičarki ne sme, dekretom, da odredi Međunarodna atletska federacija, nego biologija, a izolacije i degradiranje osoba koje ne podležu uobičajenim normama, bile su već viđene u prošlosti i okarakterisane kao rasizam, segregacija, seksizam, homofobija, nacizam… Moglo bi da se zaključi da je, nekada, diskriminacija vršena zbog ideologije i vlasti, a danas se to čini zbog zarade.\nIn this article:diskriminacija, hiperandrogenizam, IAAF\nSvetsko prvenstvo u atletici održano u Dohi (Katar) od 27. septembra do 6. oktobra, verovatno je jedno od najgorih u istoriji sporta. Takmičenja su...\nKako ABC javlja, duga i kontroverzna vladavina južnoafričke atletičarke Kaster Semenje, kao kraljice u trčanju na srednjim dužinama, možda će biti prekinuta ove godine,...


Sutra izvlačenje redosleda na izbornim listama za prevremene izbore na Kosovu - Politika - Dnevni list Danas\nPočetna » Politika » Sutra izvlačenje redosleda na izbornim listama za prevremene izbore na Kosovu\n0Piše: Beta 16. septembra 2019. 11.56\nNa izborima učestvuje 25 političkih subjekata, od toga 20 stranaka, 4 koalicije i jedan nezavisni kandidat.\nPortparol CIK-a Valjmir Eljezi je rekao da će izvlačenju brojeva, pored predstavnika stranaka i koalicija koje učestvuju na izborima, prisustvovati i predstavnici diplomatskih predstavništava na Kosovu, predstavnici evropske posmatračke misije i predstavnici civilnog društva akreditovani za praćenje izbora.\nCIK je odlučio da do 27. septembra bude rok za prijavljivanje posmatrača iz političkih subjekata koji učestvuju na izborima, dok je do 1. oktobra rok za prijave za međunarodne posmatraće i medije.\nPredizborna kampanja počinje 25 septembra i završava se 4. oktobra.\nCentralna izborna komisija Kosova, Izbori na KosovuPriština\nPredizborna kampanja za prevremene izbore na Kosovu od 3. do 12. februara


PRIVREDNA AKTIVNOST, INVESTICIJE, POSAO - Glas Podrinja\nOSNOVAN SAVET PRIVREDNE KOMORE U ŠAPCU\nPRIVREDNA AKTIVNOST, INVESTICIJE, POSAO\nNa konstitutivnoj sednici Saveta za praćenje privrednih kretanja na područnom centru Šabac, prošlog ponedeljka u hotelu „Sloboda“, izabrano je rukovodstvo ovog tela\nSavet za praćenje privrednih kretanja nastao je na inicijativu šabačkih privrednika, uz podršku lokalne samouprave. Unapređenje privrednih aktivnosti i bolji poslovni ambijent neki su od ciljeva za koje će se predsednik ovog tela, Zoran Tošić, zalagati u narednom periodu.\n- Regionalna privredna komora Valjevo donela je odluku o formiranju Saveta za praćenje privrednih kretanja na području Šapca. U svom radu ćemo sprovoditi plan rada RPK Valjevo, ali i sve ostale aktivnosti koje doprinose podizanju privredne aktivnosti na području grada, većoj zaposlenosti i boljem položaju privrednika. U osnivanju Saveta imali smo veliku podršku Gradske uprave, pre svih gradonačelnika Šapca Nebojše Zelenovića. Njemu nismo morali da objašnjavamo značaj okupljanja privrednika u ovakvu organizaciju, jer će oni svoje ideje i znanja artikulisati u zajedničkom cilju, a to je unapređenje privrede na teritoriji Šapca. Kroz ovakva udruženja lakše se ostvaruju zamisli i rešavaju problemi privrednika, naveo je Tošić.\nVeća zaposlenost, više investicija i jača privredna aktivnost su ekonomski ciljevi kojima teži grad Šabac. Prema rečima gradonačelnika Nebojše Zelenovića, lokalna samouprava je otvorena za saradnju sa privrednicima, kako bi se ovi ciljevi ostvarili.\n- Suština osnivanja Saveta privredne komore u Šapcu je institucionalna saradnja. Već sam najavio da će 2015. godina biti godina komunikacije, a najčvršću saradnju i najbolju komunikaciju moram da imam sa privrednicima grada Šapca. Oni su privredna snaga našeg grada koja će u godinama pred nama omogućiti veće zapošljavanje, privredni rast i ekonomski razvoj. Zato je veoma važno da sa njima imamo dobru komunikaciju, u obostranom interesu. Činjenica je da su se predstavnici najvećih šabačkih firmi okupili u ovom savetu, a suguran sam da će i ostali privrednici podržati rad ovog tela, što nas uverava da smo na pravom putu, naveo je Zelenović.\nPreduzetnici mogu računati na uvažavanje njihovih stavova i maksimalnu podršku grada prilikom realizacije privrednih zamisli, dodao je gradonačelnik Šapca.\n- Bolja rešenja za prevazilaženje problema u poslovanju nema niko od privrednika koji su svakog dana na tržištu. Pored toga što Savet privredne komore u Šapcu treba da okupi privrednike i unapredi komunikaciju sa lokalnom samoupravom, on treba da pruži i savetodavnu ulogu gradu, oko toga kako i na koji način da gradska uprava unapredi svoj sistem, da bude dostupnija, efikasnija i u službi ekonomskog razvoja. Ona mora biti na usluzi ljudima koji zapošljavaju naše sugrađane, pre svega zbog ostvarivanja naši ciljeva koji podrazumevaju povećanje privredne aktivnosti, povećanje investicija i veću zaposlenost, istakao je Zelenović.\nOsnivanje Saveta podržali su i predstavnici Regionalne privredne komore Valjevo.\n- Pripreme za osnivanje Saveta za praćenje privrednih kretanja trajale su dva meseca. Naša osvnovna želja je da Savet razmatra teme koje su od najvažnijeg značaja za privrednike i građane Šapca i okolnih mesta. Za ostvarivanje tog cilja potreban nam je partnerski odnos sa lokalnom samoupravom, za koji smo se uverili da postoji i da će u narednom periodu biti na još višem nivou, rekao je Petar Nikolić, potpredsednik Regionalne privredne komore Valjevo.\nZa predsednika organizacije koja će delovati u okviru Regionalne privredne komore Valjevo izabran je Zoran Tošić, direktor šabačkog hotela „Sloboda“. Cilj Saveta je, da uz saradnju sa lokalnom samoupravom, utiče na povećanje zaposlenosti, investicija i ukupne privredne aktivnosti.\nZa zamenike predsednika Saveta izabrani su Nataša Marković iz „Galeb grupe“ i Rade Todorović ispred grada Šapca. U svom radu, rukovodstvo, ali i ostali članovi Saveta, oslanjaće se na program rada Regionalne privredne komore Valjevo, uvažavajući pri tom ekonomske i privredne specifičnosti ovog područja.


ponedeljak, 22. februar 2016. 23:38h\nMi smo i ovoga puta dokazali nedvosmislenu namjeru da radimo za dobrobit oba naša grada, u cilju jačanja našeg nacionalnog identiteta i ukupnog društvenog i ekonomskog razvoja lokalnih zajednica, pa i regija, istakao je nakon potpisivanja gradonačelnik Vučurević, pojasnivši da je ideja potekla od biznismena Rodoljuba Draškovića koji je svoj biznis počeo u Vršcu, a sada ga razvija i u Trebinju.\nPotvrdio je to za saransak.com i sam Rodoljub Drašković, koji je istakao da će i ubuduće biti spona dva bratska grada.\nJedini moj cilj je da povezujem privredu, a, s obzirom da je agrar jak u Vršcu, a ima još industrija kao što je farmaceutska, pa su ogromne količine roba danas na putu između Vršca i Trebinja i biće ih još više, jer jedni drugima proizvode ogromne količine poluproizvoda i tako se dopunjavaju, ne samo oni, već cio region, kazao je Drašković.\nOn je kazao da već danas kreću sa proizvodnjom dvije nove trake u novoj fabrici Svisliona u Gorici i to za preradu kakao zrna i proizvodnju dječije hrane, a da se poslovi na Gradu sunca nastavljaju predviđenom dinamikom, gdje I ove godine planira uložiti 20 miliona maraka.\nDrašković je naročito pohvalio saradnju sa trebinjskim gradonačelnikom i trebinjskom lokalnom upravom, gdje, kako kaže, nailazi na potpuno razumijevanje, ali je demantovao bilo kakav politički uticaj i pripadnost bilo kojoj političkoj stranci, te da politika nema uticaja ni kod zapošljavanja u njegovim pogonima, već samo socijalna karta, što je potvrdio i Vučurević.\nDobru saradnju i sa Trebinjem i sa Rodoljubom Draškovićem potvrdio je i Čedomir Živković, predsjednik Vršca, koji je najavio da će oni uskoro ugostiti trebinjske privrednike u svrhu bolje međusobne saradnje.\nŽelimo da napravimo jedan privredni susret, da dovedemo privrednike iz našeg regiona, da Trebinje predstavi svoje mogućnosti za možda još neke nove investicije, jer ste vi Hercegovci zaista junaci Srbije koji ste se ovde godinama održali, živeći u veoma teškim uslovima, pa i danas kada je, mislim, vama u Republici Srpskoj dosta teže nego nama u Banatu i plodnoj Vojvodini, istakao je Živković, dodajući da će Vršac pomoći Trebinju i kod aplikacija ka IPA fondovima u kojima oni imaju dobra iskustva.\nPredsjednik Skupštine Opštine Vršac Jovica Zarkula je na kraju istakao da su svi odbornici Vršca donijeli odluku o bratimljenju sa Trebinjem, a naročito im je drago što je posrednik upravo Rodoljub Drašković.\nMislim da smo svi na uspešnom zadatku, uz čestitke i jednom i drugom graodnačelniku na potpisanoj Povelji koja neće biti samo mrtvo slovo na papiru, nego je ovo projekat budućnsti i jednih i drugih, istakako je Zarkula.


SERIJA A Torino savladao Đenovu u poslednjem meču u sezoni, Milinković-Savić debitovao u prvenstvu\nFudbaleri Torina pobedili su Đenovu kao gosti sa 2:1 u 38. kolu Serije A. Ovaj meč će posebno pamtiti naš reprezentativac Vanja Milinković-Savić, koji je odigrao prvi meč za goste na prvenstvenim mečevima.\nIako su bili svesni da im ovaj meč ništa neće doneti, i jedni i drugi su želeli da prikažu što lepšu igru. Susret je bolje otvorio Torino, jer je do vođstva došao u 30. minutu, kada je mrežu domaćih zatresao Falke.\nDetalj sa meča između Torina i Đenove\nPovećali su gosti prednost u drugom poluvremenu, pošto je precizan bio Baseli u 58. Đenova nije želela da se preda, pa je smanjila rezultat preko makedonskog internacionalca Gorana Pandeva u 80. minutu.\nNaš reprezentativac Adem Ljajić propustio je ovaj meč zbog povrede leđa, dok u redovima domaćina nije bilo Darka Lazovića zbog problema sa preponama. Na golu Torina u zvaničnim mečevima debitovao je srpski golman Vanja Milinković-Savić\nTorino je sezonu završio na devetom mestu sa 54 boda, dok je Đenova 12. sa 41.\n(Rugani 49, Pjanić 52 - Ćerći 76)\n(Pandev 80 - Falke 30, Baseli 58)\nMilan - Fjorentina 5:1 (2:1)\n(Čalhanoglu 23, Kutrone 42, 59, Kalinić 49, Bonevatura 76 - Simeone 20)\n(Milik 23, Kaljehon 32 - Tuminelo 90+1)\n(Antenući 9 pen, 52, Grasi 50 - Kovnacki 66)\nSasuolo - Roma 20.45


OBUKA ZA BB GLOW – Studio Angel\nOBUKA ZA BB GLOW\nNaučite jedan od najnovijih trendova u oblasti nege kože!\nPostoje brojni problemi na koži koji se mogu tretirati ovom tehnikom, poput pigmentacije, ožiljaka, proširenih pora, fleka, pega, tamnih podočnjaka, strija i slično. Može se primeniti bilo gde na telu, ali se najčešće izvodi na licu.\nOvaj popularni i inovativni tretman pružiće prirodni izgled besprekorne, ujednačene ali i blistave kože lica i ima, ne samo hidrirajući, već i antiejdž efekat.\nBB Glow tretman se zasniva na principu nano tehnologije, zahvaljujući kojoj se koža stimuliše da proizvodi kolagen, a da pri tome ne oštećuje kožu. Ono što je sjajno sa ovom tehnikom je da su rezultati vidljivi već nakon prvog tretmana.


Grad Novi Pazar - Novinarski kraravan TOS u Novom Pazaru, gradu izuzetnih ljudi\nNovinarski kraravan TOS u Novom Pazaru, gradu izuzetnih ljudi\nU okviru kampanje Turističke organizacije Srbije, pod sloganom „Izaberi svoju avanturu, vidi Srbiju“, novinarski karavan posetio je Novi Pazar. Novinari nacionalnih medija obišli su, boraveći u našem gradu, najpoznatije turističke lokacije, a nije izostala ni degustacija kulinarskih specijaliteta ovog kraja. Domaćini novinarskom karavanu bli su graonačelnik Nihat Biševac i potpredsednik Vlade Srbije Rasim Ljajić.\nPrema rečima ministra Ljajića, cilj je broj turista koji na godišnjem nivou posete Novi Pazar, dostigne 100 000.\n„Naš cilj je da ceo grad, zbog posebnosti, bude pod zaštitom UNESCO-a, a taj status u regionu imaju samo Ohrid i Dubrovnik. Novi Pazar po svim karakteristikama, bogatstvu kulturnog nasleđa, spoju islamske i hrišćanske civilizacije, ima resurse neophodne da bude pod zaštitom. Radićemo na tome, što potvrđuje i podatak da je Nacionalnim investicionim planom za revitalizaciju, rehabilitaciju i rekonstrukciju kulturnog nasleđa ovog kraja izdvojeno 6 miliona evra“, rekao je ovom prlikom potpredsednik Vlade Rasim Ljajić.\nGradonačelnik Nihat Biševac ističe da na promociji Novog Pazara predstoji ozbiljan posao.\n„Vlada Srbije i sam ministar Ljajić dosta su pomogli na dosadašnjoj prezentaciji našeg grada, kao i na revitalizaciji jednog broja kulturno istorijskih spomenika poput Gradine, Bedema koji je simbol Novog Pazara. Planiramo kompletnu rekonstrukciju i vevitalizaciiju Stare čaršije. Nastojimo da sve što imamo, a čini ovaj grad posebnim, sačuvamo i učinimo dostupnim posetiocima, svima koji vole Novi Pazar“, kazao je gradonačelnik Biševac, ističući da posebno bogatstvo ovog kraja čine gostoljubivi i dobronamerni ljudi i da je od neporocenjive važnosti što, ko god jednom dođe, uvek se u u Novi Pazar rado i vraća.\nPo rečima direktorke Turističke organizacije Srbije, Marije Labović, Novi Pazar je jedna od destinacija naše zemlje koja se ne sme zaobići ovog leta, a koja se svojim duhom potpuno uklapa u poruku koju TO šalje sloganom „Izaberi svoju avanturu, vidi Srbiju“.\n„Novi Pazar najbolje oslikavaju njegovi ljudi, jer to što osetite u Pazaru nemoguće je ponoviti na nekom drugom mestu. Ovde su gosti uvek dobrodošli, imaju mogućnost da uživajuu predivnoj gastronomsokj ponudi kakvu nema u ostalim delovima Srbije. Ali, Novi Pazar nije samo grad mladih i srdačnih ljudi, fenomenalne kuhinje, već i grad bogat kulturno istorijskim spomenicima i neverovatnom prirodom“, istakla je direktorka TO Srbije Marija Labović.\nNovinarski karavan obišao je tokom boravka u Novom Pazaru kompletno gradsko jezgro, novopazarski park, Isa – begov hamam, Altun - alem džamiju, Petrovu crkvu, Đurđeve stupove, Sopoćane i Gradinu.


Trudo 20. juna kod Trampa, o trgovinskom sporazumu i Kini\nTanjug 14. juna 2019. 07:40\nOTAVA – Kanadski premijer Džastin Trudo otputovaće sledeće nedelje u Vašington na razgovore sa američkim predsednikom Donaldom Trampom o ratifikaciji novog severnoameričkog trgovinskog sporazuma i kineskom pritvoru dvojice Kanađana.\nPeking je uhapsio dvojicu Kanađana u očiglednom pokušaju da izvrši pritisak na Kanadu da oslobodi visoku zvaničnicu kineskog tehnološkog gigantč „Huavej“ koja je uhapšena na osnovu zahteva za izručenje od strane SAD, navodi AP.\nVlada u Otavi saopštila je da se poseta Trudoa SAD za 20. jun i da će Tramp i kanadski premijer tokom susreta pokušati da daju „jači zamah“ državnim odnosima kako bi usvojili novi trgovinski sporazum koji uključuje i Meksiko, prenosi agencija.\nAmerički predsednik izjavio je danas da su Kanada i Meksiko potpuno saglasni s novim trgovinskim sporazumom i da je na SAD sada da ga potvrde.\nObraćajući se novinarima u Beloj kući, Tramp je rekao da se nada da će trgovinski sporazum SAD-Meksiko-Kanada (USMCA) ubrzo proći i u Kongresu, prenosi Rojters.\nTrampova administracija traži od Kongresa da ubrza glasanje o sporazumu, ali predstavnici demokrata su tražili više vremena da razmotre sporazum, a predsedavajuća Predstavničkog doma Nensi Pelosi je insistirala na poboljšanju odredbi o radnim i ekološkim standardima.\nRepublikanci, koji kontrolišu Senat, tražili su glasanje o USMCA pre pauze u avgustu, ali Pelosi kontroliše raspored za trgovinsko zakonodavstvo u Predstavničkom domu Kongresa i za sada ne izgleda da će doći do glasanja o ovom trgovinskom sporazumu u tom domu tokom leta.\nOdnosi Kanade i SAD su se popravili nakon pogoršanja prošle godine kada je američki predsednik nazvao Trudoa „slabim“ i „nepoštenim“.\nTramp je bio besan nakon što je kanadski premijer rekao na samitu G7 da neće dopustiti da Kanada bude „naterana“ da stupi u podređeni trgovinski odnos sa SAD.\nTora: Moja vlada nastavlja da brani prava Katalonije\nFrancuska: Prvo reforma EU, pa pregovori


Posted on 12/04/2021 inPorodica i zdravlje\nDobar san je uvek potreban da biste se sutradan osećali opušteno i raspoloženo. Pored toga, njegov nedostatak povezan je sa debljanjem – kada smo umorni, brzina metabolizma opada u pokušaju da telo uštedi što više energije koju ima, dok nivo insulina naglo raste, što dovodi do gladi.\nKao što vidite, kada želite da smršate, važno je voditi računa o kvalitetu svog sna. Pića koja vam predlažemo ne samo da će vam obezbediti bolji san, već će vam pomoći u naporima da izgubite kilograme.\nAko želite da spavate kao beba, možda ćete morati da sledite njihove prehrambene navike. Šolja vrućeg (ili ledenog, temperatura zavisi od vas) mleka neposredno pre spavanja opušta vas i dovodi u režim odmora zahvaljujući kalcijumu i triptofanu koji sadrži.\nNa ovaj način je veća verovatnoća da ćete uživati u osmočasovnom snu, što će zauzvrat učiniti da se sledećeg dana osećate manje gladnim – i tako vam pomoći da verno sledite svoju ishranu. U stvari, ako vežbate, proteini iz mleka su neophodni za vaš mišićni sistem.\nPreviousPrevious post: ČISTILA JE KLOZETE ZA PARČE HLEBA, A DETE RODILA SA 14 GODINA: Osetila je rasizam i mržnju, MUČKI JE PONIŽAVALI\nNextNext post: Hit oglas devojke iz Srbije: Tražim cimerku, ali mora da ispuni OVAJ USLOV\nLekcija starog profesora koju nećete brzo zaboraviti: Kad pijete kafu uvek se setite ovog


Poseban, slobodan, samo svoj – Zašto treba da izađemo na protest | Talas.rs\nProtest protiv nasilja i medijskog mraka koji se održao u Beogradu prošlog vikenda jasan je pokazatelj da veliki broj građana Srbije ne misli da je sistem u službi naroda, da je pravedan i nepristrasan i da poštuje najosnovnije moralne vrednosti. Sama činjenica da je u 21. veku u jednoj evropskoj zemlji moguće da bilo koji političar, nevezano za političku stranku i politiku koju zagovara, bude fizički napadnut i povređen, je jedan veliki poraz za državu i ljude koji je predstavljaju.\nNasilje, čiji je finalni čin manifestacija na ulici, ima svoje korene u nasilnom diskursu koji se promoviše kroz medije i u velikom broju segmenata našeg društva.\nSlučaj Barbara: Pravo na slobodu govora izjednačeno sa pravom na laž\nSnimak Barbare Životić, osobe koja je izveštavala sa protesta za Studio B, videlo je preko milion građana. Ta neetička scena branjena je od strane njene urednice kao „sloboda govora i sopstvenog mišljenja“, čime je efektivno pravo na slobodu govora izjednačeno sa pravom na laž. Ne postoji maltene ništa istinito u Barbarinom obraćanju osim toga da je protest počeo u 18:00, što je potvrdilo istraživanje portala Raskrikavanje.\nBarbara je žrtva negativne selekcije, a Srbija je njen svedok.\nNegativna selekcija na (beogradskim) fakultetima\nNegativna selekcija i opšte sklanjanje od problema po principu „gledaj svoja posla i ne mešaj se“, prisutno je u najgorem mogućem obliku na beogradskim fakultetima koji treba da budu bastion slobode govora i mišljenja, a ne bastion jednoumlja. Pored skandaloznih plagijata diploma protiv kojih je najglasniji bio profesor Karapandža, koji živi i predaje u inostranstvu, poražavajuće je to da nakon što je pokrenuo svoju peticiju doktori.org i pozvao profesore Beogradskog univerziteta da stanu iza nje i izraze svoje nezadovoljstvo, velika većina njih nije smela da stavi svoj potpis.\nPored profesora, kada sam imao prilike da razgovaram sa kolegama studentima, dosta njih je reklo da uopšte ne žele da se mešaju u bilo kakvu „politiku“, jer se plaše sankcionisanja od strane profesora i fakulteta. Sama činjenica da su profesori i studenti spremni da žrtvuju kredibilitet institucija u kojima borave, svoje diplome i integritet zarad nekolicine koja profitira od te negativne selekcije, govori nam da ideja neslobode preovladava, i u neku ruku daje dalji legitimitet propasti drugih segmenata društva.\nZbog toga treba protestovati i pokazati nezadovoljstvo, zbog toga što je ideja univerziteta kao predvodnika moralnog i intelektualnog uzdizanja društva prerasla u ideju straha i poltronizma.\nDa bi došlo do promena, neophodno je animirati mlade ljude\nMladi ljudi su faktor svake promene u društvu, i kao takvi su prisutni u javnim debatama, od Amerike do Francuske i drugih država. Njih nažalost nije bilo u velikom broju na protestu, i tome mislim da dosta doprinosi problem kolektivne akcije, ukratko ideja da individualac (mlada osoba) lično ne može doprineti mnogo promeni, zbog čega odlučuje da ostane kod kuće, dok čeka da neko drugi tu promenu donese (ali i u njegovo ime).\nOvaj problem, pored apolitičnosti i nedostatka dovoljno primamljivih političkih opcija, dovodi do toga da je procenat glasanja i društvene aktivnosti među mladima izuzetno nizak. Ukoliko protesti imaju za cilj da pokrenu ideju o promeni, neophodno je animirati mlade ljude da dođu i izraze svoje nezadovoljstvo, zbog toga što se teme protesta direktno tiču njih samih i budućnosti u kojoj će graditi svoje karijere i privatne živote.\nAko se mladima da glas i ako se oslobode od straha da govore bez posledica, to će dovesti i do njihove emancipacije i želje da budu deo promene. Problem negativne selekcije se ne može iskoreniti ukoliko su mladi prema njemu apatični i ako nemaju problem u tome da posao jednog dana traže preko veze, uz primopredaju integriteta kada se od njih to zahteva.\nKao naslov sam uzeo stih iz pesme grupe Partibrejkers „Hoću da znam“, kojim želim da aludiram na to da je svaka osoba na protestu a i u Srbiji „posebna, slobodna i samo svoja“.\nIdeja svih protesta jeste da ujedini različite ljude, posebne, slobodne i samo svoje, koji dele isto nezadovoljstvo i energiju za nekom promenom. Zato je potpuno pogrešno deliti takve ljude po tome koju političku opciju privatno podržavaju, za koga su glasali, ili kakvo mišljenje imaju prema statusu Kosova, jer su i oni deo našeg društva i kao takvi su nam potrebni. Potreba da svakome nađemo mane dovodi do novih i nepotrebnih podela koje samo udaljavaju ideju neke bolje budućnosti.\nDušan Kovačević je u svojoj (ne toliko) satiričnoj knjizi „Dvadeset srpskih podela“ u poslednjem poglavlju označio podelu Srbina „na samog sebe“, iz koje izdvajam završne reči:\n„Šta smo radili – ništa, gde smo bili – nigde, čemu smo se nadali – ničemu, i šta (na kraju) očekujemo – ništa, i ko je kriv za sve ono što nas je snašlo – niko.“\nZbog svega ovoga smatram da ne smemo sebi da dozvolimo da ne budemo nigde i ne radimo ništa, već da treba, između ostalog i da protestujemo, jer ukoliko to ne uradimo, nećemo imati nikakvog krivca osim nas samih. Ako izaberemo da ćutimo na probleme u našoj zemlji i gurnemo glavu u pesak, postajemo saučesnici, pasivni posmatrači sopstvene propasti.\nTAGS: Beograd mediji mladi protest Srbija univerzitet


Savetnik britanske vlade: Politička korektnost sprečava prijavljivanje islamističkog eksremizma! – ZELENE NOVINE\n04/06/2022 Zelene novine Politika, Svet 0\nPolitička korektnost i strah od optužbi za rasizam na lokalnom nivou sprečavaju prijavljivanje islamskog ekstremizma, priznao je savetnik britanske vlade.\nIslamski ekstremizam je gurnut pod tepih od strane lokalnih vlasti u Velikoj Britaniji iz bojazni da će biti označeni kao promoteri rasizma, izjavila je vladina nezavisna savetnica za društvenu povezanost Dama Sara Кhan.\nLokalne vlasti se priklanjaju „političkoj korektnosti“ i zbog toga ne reaguju na realne pretnje koje dolaze od islamskog ekstremizma.\n– Izbegavanje da se govori o pretnjama od islamističkog ekstremizma je potpuno neprihvatljivo. Vi zapravo diskriminišete muslimane jer ste više zabrinuti zbog političke korektnosti i straha da ćete biti označeni kao rasisti nego što zapravo pomažete muslimanima. – dodala je ona.\nProgram Prevent, koji nastoji da zaustavi radikalizaciju ekstremista u Britaniji, ranije je optužen da stavlja nesrazmeran naglasak na krajnju desnicu, a ne na pretnju koju predstavljaju radikalni islamisti.\nPotrebno je nositi se sa svim vrstama ekstremizama od hindu nacionalizma, islamističkog ekstremizma, krajnje desnice, krajnje levice, a ne prebacivati fokus samo na ekstremnu desnicu.\nPo izveštaju iz 2020. godine, na primer, utvrđeno je da su policajci namerno previđali seksualne zločine „azijskih“ kriminalaca iz straha da ne ispadnu rasisti.


OD UMETNIČKOG DELA DO NIČEGA Novosađani PONOVO prekrečili "kural"\n"Kural" u Gimnazijskoj ulici u Novom Sadu, ponovo je prekrečen sinoć i još se ne zna ko je to uradio. U narodu prozvan "Kural 3.0", stajao je najduže od svih svojih predhodnih verzija, a nepoznati Novosađani crtali su ovaj grafit u obliku penisa kao protest što je prekrečen mural jednog od najpoznatijih umetnika, francuza Remeda.\nDodeljena sredstva Nacionalnim savetima nacionalnih manjina\nPredstavnici pokrajinske vlade danas su predstavnicima Nacionalnih saveta nacionalnih manjina uručili ugovore o dodeli 13,8 miliona dinara za finansiranje njihovog rada i razvojne delatnosti nacionalnih saveta u AP Vojvodini.\nDejana Milića iz vojvođanskog sela Stapar pre nekoliko dana sačekala je neobična pošta iz Velike Britanije - pismo od britanske kraljevske porodice.\nSudije porotnici tužili sud\nBELA CRKVA - Sudije porotnici koji su povremeno angažovani u sudskim većima u Opštinskom sudu u Beloj Crkvi tužili su taj sud zbog duga od 940.000 dinara. Od 18 porotnika tužbu je potpisalo sedam, koji tvrde da su i ostale njihove kolege nezadovoljne i da im je pričinjena nepravda.\nNOVI SAD - U Betaniji je prošle godine urađeno 99 hirurških intervencija kod žena zbog predkanceroznog stanja, od kojih je dve trećine bilo mlađe od 35 godina, a njih 20 je zbog raka ostalo bez materice i jajnika, pa i bez šanse za potomstvo. Nije više retkost i otkrivanje ove bolesti kod trudnica. Podaci pokazuju da sve više mladih Novosađanki, pa i Vojvođanki, oboleva od kancera još u dvadesetim.\nOBELEŽEN DAN PRISAJEDINJENJA Tomislav Nikolic na svečanoj akademiji Novi Sad\nSvečana akademija povodom Dana prisajedinjenja Bačke, Banata i Baranje Srbiji održana je večeras u Srpskom narodnom pozorištu u Novom Sadu.\nFudbaler Spartaka dobio flašu u glavu\nSUBOTICA - Fudbaler Spartak Zlatibor vode Nemanja Nikolić povređen je u tuči, nakon što ga je neko udario flašom u glavu ispred subotičkog kafića „Galija“ u noći između srede i četvrtka. U tom trenutku s njim je bio i klupski kolega Marko Mirić, reprezentativac Srbije, ali on nije povređen.\nSubotičkom paru ukinuli struju bez dokaza o krađi\nSnežani i Bori Tanasković je „Elektrodistribucija“ isključila struju, a oni ne mogu da dokažu da je nisu krali.


Poslovi i socijalni stanovi neophodni za prekidanje kruga nasilja u porodici na Kosovu, zaključak je konferencije na visokom nivou OEBS-a i EU | OSCE\nPočetna strana Novosti Vest i saopštenja Poslovi i socijalni stanovi neophodni za prekidanje kruga nasilja u porodici na Kosovu, zaključak je konferencije na visokom nivou OEBS-a i EU\nPoslovi i socijalni stanovi neophodni za prekidanje kruga nasilja u porodici na Kosovu, zaključak je konferencije na visokom nivou OEBS-a i EU\nPRISHTINË/PRIŠTINA 1 februar 2022\n(OSCE) Podaci o fotografiji\nPRIŠTINA, 1. februar 2022 - Ako nema ekonomskog osnaživanja i stambenih alternativa žrtve nasilja u porodici će odustati od prijavljivanja slučajeva. Čak i kada to urade, biće prinuđene da se vrate počiniocu, zbog čega je neophodno naći dugoročna rešenja. Ovo je bio glavni zaključak sa današnje konferencije na visokom nivou koju je organizovala Misija OEBS-a na Kosovu uz podršku Kancelarije Evropske unije i specijalnog predstavnika na Kosovu.\nNa ovom događaju, koji je okupio visoke zvaničnike iz vladinih i lokalnih institucija, razmatrane su najbolje prakse i načini za pronalaženje dugoročnih rešenja za ove žrtve obezbeđivanjem pristupačnog smeštaja i mogućnosti zapošljavanja.\n„Društvo će biti bezbedno samo onda kada se žene budu osećale bezbedno, na ulici, na poslu i u svojim domovima. Mi, institucije, treba da im ponudimo i garantujemo tu sigurnost. Ne postoji bolja zaštita za žrtve nasilja u porodici od njihove finansijske nezavisnosti,“ rekla je predsednica Vjosa Osmani-Sadriu.\n„Sa programom Kosova za rodnu ravnopravnost 2020-2024, prvi strateški cilj je stvaranje jednakih mogućnosti za žene i muškarce, kako bi žene mogle da doprinesu ali i da imaju koristi od ekonomskog razvoja, i mi povećavamo njihovu inkluziju, ali i njihovo aktivno učešće,“ rekao je premijer Aljbin Kurti.\nU svom uvodnom obraćanju, ambasador Majkl Davenport je rekao: „Ekonomsko osnaživanje žena je ključno ako želimo da eliminišemo rodnu diskriminaciju, uključujući i rodno zasnovano nasilje nad ženama i devojčicama. Podrška žrtvama rodnog nasilja, i očuvanje njihovih ekonomskih, imovinskih i naslednih prava, je jedini način koji će im omogućiti da napuste nasilne veze. i na kraju da spasu svoje - i živote svoje dece. Podrška osnaživanju i reintegraciji je obaveza svih nas, koja zahteva međuagencijsku saradnju i reagovanje celokupnog društva“.\nPaneli stručnjaka koji su prisustvovali konferenciji elaborirali su postojeći pravni i okvir praktične politike za ekonomsko osnaživanje osoba koje su preživele rodno zasnovano nasilje, izazove i načine na koji bi oni mogli da se reše novim pravnim instrumentima koji se trenutno izrađuju, odnosno novim nacrtom zakona o zaštiti od nasilja u porodici. Takođe su razgovarali o najboljim praksama, posebno ističući važnost dostupnosti socijalnog stanovanja.\n„Pristupačno stanovanje je od suštinskog značaja za reintegraciju žrtava nasilja u društvo. Potrebne su i druge inicijative za ekonomsko osnaživanje: finansijski podsticaji za preduzeća koja vode žene ili koja zapošljavaju žene koje su preživele nasilje, subvencije za posao i zapošljavanje u javnim institucijama takođe su dobra sredstva. Podstičem novoizabrane gradonačelnike da stave ovo pitanje u svoje političke agende. Važno je uzeti u obzir žene žrtve nasilja prilikom kreiranja politike stanovanja, zapošljavanja, razvoja poslovanja ili stručnog osposobljavanja“, rekao je specijalni predstavnik EU ambasador Tomaš Sunjog.\nKonferencija je nastavak prethodnog rada Misije OEBS-a i SPEU/Kancelarije EU na Kosovu na podršci prvim pružaocima usluga za žrtve nasilja u porodici; savetovanju kreatora politike o zakonodavstvu ’usmerenom na žrtvu’ u skladu sa međunarodnim standardima; i osnaživanju žena iz svih zajednica da se obrazuju i priključe tržištu rada.


A. J. 1. aprila 2021. 10:04\nMaloletni Zeničanin ukrao je više od 30.000 KM (preko 15.000 evra) iz porodičnog sefa svojih roditelja.\nKako prenosi „Avaz“, u celokupan slučaj uključili su se zenička policija, sud i Tužilaštvo, međutim, ukradeni novac 17-godišnjak je već potrošio.\nOvu informaciju potvrdila je Aldina Alić za “Avaz”, rekavši da Službenici odsjeka kriminalističke policije, Policijske uprave I, u Zenici poduzimaju aktivnosti u okviru svojih nadležnosti na dokumentovanju teške krađe izvršene od strane maloletnika.\n„Nakon što je maloletnik ispitan na okolnosti izvršenog krivičnog dela koje mu se stavlja na teret, preduzete su i druge mere na dokumentovanju izvršene krađe. U toku je sačinjavanje izveštaja o počinjenom krivičnom delu, koji će biti dostavljen Tužilaštvu ZDK“, rekla je za “Avaz”.


Brod koji je davao signale uzbune dok se nalazio na više od 300 kilometara od juga Sicilije, lokalizovala je mornarica. Pojasevi za spasavanje su najpre podeljeni putnicima u znak predostrožnosti.\nVremenske prilike na moru otežale su operaciju prebacivanja putnika u drugi brod, ali je mornarica uspela da spase svih 105 putnika, među kojima šest žena i 25 dece. Svi oni su sirijski državljani, a odvedeni su prema Sirakuzi, na jugoistoku Sicilije.\nSlično se dogodilo 2. decembra, kada je grupa od 120 izbeglica, pretežno iz Sirije, spasena na obalama Kalabrije.\nViše od 400 iseljenika je poginulo početkom oktobra u dva brodoloma, kod italijanskog ostrva Lampeduza, odnosno kod Malte.\nItalijanska vlada je potom pokrenula veliku operaciju "Mare Nostrum" (Naše more) tako što je mobilisala ratne brodove i drugu opremu kako bi se izbegle nove tragedije.